A fa bawhte a thihnak ah a nu nih ” Zeitik caan hmanh ah keimah le keimah ka ngaithiam ti lai lo” tiah mithli attap. – Thechinlungnews\nA fa bawhte a thihnak ah a nu nih ” Zeitik caan hmanh ah keimah le keimah ka ngaithiam ti lai lo” tiah mithli attap.\nBawhte anu Abigail Ellis kum 27 nu nih fa a ngei i,naute a min cu Elon tiah an sak, cu naute cu ni 12 asi atling nak ni ah , a nu nih naute, “Moses basket” an timi nau chiahnak bawm ah a ihter i, intang lei bathroom lei ah chikhat a va kal kar ah, an ui nih cu bawhte ni 12 lawng a si mi cu, a zuanhnawh i, a seh a taksa vialte a boh dih, ngakchia ni 12 lawng a si mi cu a taksa a nau tuk tikah, a nun kho ding dirhmun a si tilo.\nAnu inn chung lei an van lut cu a ruahbal lomi, thil cu a van hmu i, a fa a ihternak bawm ahcun thisen a fa a nun kho ti lo ding mi an ui co nih a sah mi cu a hmuh i, a tuar zia a thiam lo caah a cu i, inpa chakthlang hna nih an van zuan hnawh hna, hnu ah naute a nuh nih ” zeitik hmah ah ka ngai thiam kho ti lai lo” mithil he a fa ui nih a seh mi cu a va fuh.\nNgakchia a pa min hi Stephen Joynes kum 35 a si i, ui nih naute an zuanhnawh lio ahcun inn ah an um ko nain ka fapa upa deuh he bawhte cu khamh ding in an zuan hnawh nain kan khamh manh lo, an ui thinhung taktak mi cu an mah nakin a cawlcang a rang deuh caah bawte cu fak taktak in a seh manh cang. naute a nule pa cu police nih bia ceihpiak ding in an tlaih hna. Daily Mail .com.\nBe the first to comment on "A fa bawhte a thihnak ah a nu nih ” Zeitik caan hmanh ah keimah le keimah ka ngaithiam ti lai lo” tiah mithli attap."


Ralhrang nih Chin ram an rat hnawh ning cu lungre a thei ko! – The Cherry Par\nRalhrang nih Chin ram an rat hnawh ning cu lungre a thei ko!\nRalhrang nih Chin ram an rat hnawh ning cu lungre a thei ko. Ralhrang leiin an zoh dih hnu, an tuak dih hnu le timh ciammam taktak in an rat hnawhmi a si tihi a fiang tuk. Atu an ratning in tling le tluang in an kal hnawhmi Mindat, Hakha le Thantlang an phak i kan Chin ralkap Thianh dih hna ding in (Clearance Operation) timhtuahnak an ngeihmi hi kan tuar ngai te lai.\nRalhrang zer le sual cu kan theih cio bantukin kan ralkap pawl hna cil ding lawng si loin kan kut kan ke vialte thlongh dih ding in timhnak an ngei lai. Hmailei ah kan doh ngam ti hna lo ding le kan ralchanh ngam ti naak hnga lo ding in tutan ah hin rial chih le cillamh cikcek a kan timh. Kan doh hna hlan kha ngai than ding in tuah a kan timh.\nKan ralkap hna zong Bawipa bochan le a tha bik in timhnak an ngei lai tiah ka zumh. Kan ram le kan hmun cia a si caah timhnak tha deuh kan ngei. Hihi kan hman thiam ahcun kan thazaang ngaingai a si lai. Mipi le khuami hna caah lungre a thei khun. Ralhrang he hmuhton lo hi kan caah cun himnak cem a si ko. Khua chung zong kan himnak a tlawm i ramtang chinchin cun kan him lai lo.\nMipi kha kan ralkap pawl umnak information petu ah an hman hna lai, thilphurtu ah an hman hna lai, runvennak phaw ah an hman hna lai, zultu ah an hman lai. Cuccah kan mipi hna dirhmun a chiat bik lio caan a si. Khatlei ah tutan kan unau Mara pa kong le an cathanh chuah pawl nih kan ralkap hna moral a hnursual pah men lai tiah ka ruat.\nKan pumpak le miphun thihnunnak ral doh lioah pakhat le pakhat karlak ah thencheunak lungput bia hna a vun chuah thluahmah cu a poi tuk. Asinain kan taksa, nunnak le miphun tiang in a ka hrawk khotu kan ralhrang hi kan ral ngan bik a si.\nKan Chin ram ah atu a phan thluahmah ralhrang hi cu an tam tuk lo. Asinain Hakha le Thantlang um chun ralhrang tlawmpal hmanh nih terrorize a kan tuah khawh ahcun atu cun an thawng chinchin lai. Khuate tiang a kan tuah than lai tiah ruah khawh a si. Kan ralkap hmun tiang an kah khawhmi dirhmun ah kan phan. Raltukbak vanlawng in backup a tuah hna ahcun kan ralkap zong an tuar lai.\nBiahalnak kan ngeihmi cu, zeiruangah dah Kalay in Hakha leiah an kainak ah an kah hna hnga lo tiah ka ruat.Ralhrang kahnak hmun ahcun a rem cem a si. Kan lungretheihnak cu a zualter ngaingai. Kan khua kan ram kan miphun kan ralkap hna kan Biak Pathian nih in huppheng hna seh law a thawnnak in in kilkamh ko hna seh! CNA biachimtu Pu Htet Ni biachim ka thil chih. Ka uar tuk.\nRuahhang A Kang, Ral Zong An Hun Kai Cang! Kawl ralkap pawl hi khuacaan zoh in ral an tu ve. Ruah hang a hun dih cun raltuk ai thawk tawn. Kan hngalh bantukin ral pawl cu Chin, Sagaing le Magwe hmunhma (anmah auhning cun North Western Command) cu tuk ding ah a van i thawh cang.\nNorth Western Command ah raltuknak haotu hna hi mipuarhrang ralbawi Than Hlaing le Tayza Kyaw hna an si. Than Hlaing timi pa hi mipuar taktak a si. Cu ca ah Chin ram raltuknak hi a fak khun lai tiah chim cia khawh a si.\nTutan raltuknak hi Khuapau Dothlennak ca ah a nunnak tluk in a biapi lai. Hi raltuknak phichuak hi Dothlennak ca ah a phiachuak zatuak chungah hmunhma tampi a la lai.\nRalhrang pawl cu hi hlei lo lamdang an ngeih tilo ruangah an kan timh a si i kan nih CNF/A, CDF, CNDF le PDF Zoland ca ah cun Civil War teinak ca ah a fak bik raltuknak a hung silai. Chin, Magwe le Sagaing a dih hin KIA, MNDAA le TNLA hi a fuh te hna lai. Northern Command he i fonh in a ṭhuat te hna lai tiah ruah a si. A fiang mi cu October, November le December ahhin Civil War a fak bik telai. Kan dirhmun zong tam ngaite ai fiang telai.\nRal timi cu a hung thawh taktak ahcun kir ṭhan khawh a si tilo. A dih tiang i kah lawlaw a hau. Chin ram ah Cunglei le tanglei in an kan ṭhuat taktak canglai. Pasal kan biartung let in heh maw tiah i ṭhuat caankan phan ne lai. Timhtuahnak caan (preperation peroids) vialte an dih cang. Meithal zang hmeh lawng a tang ko cang.\nMiphun kan lungrual caan a phan. CNF nih biatak tein chunzaan in a kan hruai caan a phan cang. Remdaihnak caan chungah timhtuahnak zeitlukdah a ngeih timi a phi kha hi thlathum chungah ai hngal lai. Zeidang bochan ding kan ngei lo. “Bawipa kan dirpi ko, Bawipa kan umpi ko” tilawng khi a si ko. Credit: Luther Tin Hre, Salai Ṭial Hram Ling\n← Even. Tluang Lian; Thantlang Thil Lak I Ralring Ding, Share Chin Cio Hna!\nEven. Mang Cung Nung: Mikip Tel Khawhmi Thlacamnak! →


Covid-19 Sii UK Sermi hi a Rauh hlan ah a Chuak Lai – Kawltu Team\nCovid-19 Sii UK Sermi hi a Rauh hlan ah a Chuak Lai\nJuly 22, 2020 July 28, 2020 Aruata Nutlai\nAdot thumnak phase 3 hneksaknak cu minung 10,000 nih volunteers in hneksaknak an I tuah lai. Kum 70 in a chunglei le hngakchia kum 5-7 tiang an hneksak hna lai. Uk lawng si loin South Africa le Brazil zongah hneksaknak an tuah chih hna. Phase-3 hneksaknak a tlamtlin ahcun cozah nih approve tuah hnu ah an sii an chuah colh cang lai ti a si. Kum dih hlan Christmas hrawngah an chuah khawh men ti a si. Thla tlawmpal lawng aa duh cang. A dang kong rel chap.\nDemocrat pawl nih an ukmi Chicago khua ah meithla kahnak le lamzawhnak a zual caah President Trump nih an khua himnak caah Federal ralkap Agent 175 ka thlah chap lai tiah tuchun ah a chim. President Trump nih white house i a chimnak ah, “Democrats pawl nih an penmi, New York, Chicago, Philadelphia, Detroit le Baltimore le Oakland khua an hrawh ding cu ka siang hrimhrim lo cucaah law and order a fehnak caah ralkap kan chap a hau hrimhrim” tiah a chim. Mah hna khua pawl ah hin Black Lives Matter pawl lamzawhnak a tam I, palek he i hnursuan a tam caah hliamhma a tuarmi an tam ngai. Kan hnuzarh weekend ah khan Chicago khua chungah meithal ikahnak voi 70 a chuak I, minung 10 an thi, minung 60 renglo hma an pu. Chicago khuabuai Lori Lightfoot nih cun federal ralkap rat hnawh ding cu a duh lo. Chicago khua hi minak pawl an tamnak khua a si, anmah le anmah meithal in ikhnak a tam biknak khua pakhat a si.\nPrinceton Professor Carol Swain Nih BLM Paawl Cu Maxist A Ti Hna\nPrinceton University ah professor a rak tuanmi minak nu, Carol Swain nih minak pawl a ttanhmi phu, Black Lives Matter cawlcangh cu Democrats pawl nih an dirpi mi, Marxist cawlcanghnak a si caah US rampi a kan hrawktu ding an si tiah Fox news interview ah a chim. Democrats pawl nih minak pawl kha anmah duhmi agenda tlinter nak caah an hman hna an si, mah cawlcanghnak nih kan ram rawhnak a chuahpi khotu ding an si. A ho kan ca hmanh ah thatnak a chuahpi kho dingmi a si lo” Black Livers Matter phu pawl hi civil right organization si lo, politic a tuahmi phu an si” tiah a ti.\n← Esther nih Myanmar Idol i laksawng a hmuh innpi cu a van langhter than cang\nKhuate lei Tipil i pek ning hi van zoh ve tuah uh (Video) →


Phone Battery Tunnak In Inn Kanghnak A Chuak - News and Media\nNihin April 27 zinglei suimilam 9:00 hrawngah Myitgyina khuachung Mingkhing(မန်ခိန်) sangah phone battery tunnak in puahkehnak a chuak i inn kanghnak tiang a chuak tiah theih a si. Mei kanghnak ruang ah cun dothnih inn pakhat, datkhat inn pakhat le a pawngkam ah ummi Biakinn hall a kaang tiah sangchung ummi pakhat nih The 74 Media ah a chim.\nElectric wire a sawt tiah an chim, phone battery tun khawh in puahkehnak a chuak, inn cu a tlaih dih, hall cu a dihlak in a kaang dihlo” tiah a chim. Minutes 30 tluk mei a kaang, mei kanghnak ruangah hliamhma tuarmi an umlo tiah a chim chap. Kachin ramkulh Myitgyina peng Palanah(ပလန) khua cozah rubber cinnak hmun zung pakhat zong nizaan ah a kaang tiah theih a si. Crd – TCP


Australia PM Morrison party nih an tei caah Chinmi kan i lawmhnak aruang | The Chin Express\nHome Chin Australia PM Morrison party nih an tei caah Chinmi kan i lawmhnak...\nCanberra — Zahan May 18 thimnak ah atu lio cozah tlaitu Liberal le a ttantti party pawl nih teinak an hmuh tthan caah ramkip Chin hruaitu tampi an i lawm.\nAtanglei ah an i lawmhnak aruang an ttialmi rel khawh si.\nMyanmar ram in CHRO hruaitu Salai Bawi Lian Mang: Prime Minister Morisson le Liberal cozah nih vawlei cung ralzam pawl caah Australia cozah nih zawnruahnak in an tuahmi 202 Global humanitarian visa tiah an timi cu a dihlak in Chinmi caah an kan chiahpiak.\nRam pakhat nih miphun pakhat kha a minthlir in nanmah kha papek/usapek in kan in zohkhenh kan in lak hna lai ti cu a sunglawi ngaingaimi asi.\nLiberal party in MP/Senator Dean Smith (Malaysia a ra lai i Chinmi le UNHCR a kan ton tthan lai, Kawlram ah a lante lai), Pu Renny Ceu Lian Mang, Salai Bawi Lian Mang, Prime Minister Scott Morrison, Pastor Ca Lian Thang, Niung Hlawnching le Sang Hnin Lian — UNHCR nih Chin ralzaam hlawt viar dingin bia a rak khiah ruangah MP Dean Smith hruainak in CHRO le Australia Chin upa nih Australia khualipi Canberra ah Prime Minister Scott Morrison an ton lio asi\nLiberal cozah hi cabinet level ah Australia cozah nih Burma ah education le poverty reduction ca i kumchiar 80 Million hrawng nan bawmhmi cu Chin State ah rak kan ruah piak u tiah kan chimh cangmi hna an si. Hmai lei ah bia kan iruah lengmang lai tiah an kan ti caah an mah cozah an hmunh mi hi kan caah a biapi ngaingai mi asi.\nAustralia ram in Chin Charity Inc. hruaitu Pu Renny Ceu Lian Mang: Prime Minister Scott Morrison cu Khrifa zumtu tha asi caah Bawipa nih Australia ram hruai tu ding ah nawl a pek tthan\nPrime Minister Scott Morrison le Pu Renny Ceu Lian Mang, hnu deuh khi Isaac Steward (Liberal party) si. Hnulei i Chinmi vialte khi Liberal party a vote mi lawngte an si — Prime Minister Scott Morrison le Isaac Steward nih Perth khuapi um Chinmi pawl an ton hna lio\nChin miphun nih thla nan kan campiaknak le nan kan bomhnak cung ah ka lawm tuk, CHRO le ACF upa pawl hna he Chin miphun caah biatak tein rian tuannak kan thawk tthan cawlh lai, tiah Senator Dean Smith nih a chimh rih…\nPerth khua in Chin miphun nih kan ttanpi mi Isaac Stewart, Liberal for Cowan le Labor party in Anne Aly cu me 1% lawng in an i tei caah, an me thlak mi vial te cu zoh fel nak an tuah than lai, thlacamnak in rak bawm cio hna usih.\nAustralia ram Brisbane khuapi in Niung Hlawnching: Chinmi a kan dawtu party nih teinak an co ca ah kan rak i lawm cio.\nUNHCR nih Chin ralzaam hlawt a rak timh caah CHRO le Australia Chin upa nih Australia cozah lutlai Prime Minister Scott Morrison an ton lio\nIndia le Malaysia um mi refugee pawl cu nan ha rak i ta ko uh. Chin mi cu papek nan si lai tiah bia a kan kamh bak cu mu. CHRO le Australia Chin community upa caah thlacam rak i zuam uh.\nKa u Di Di pa@ Renny Ceu L Mang nih a kan hruai tthan lai i, Canberra ah lomhnak bia chim ah kal tthan kan hau lai.\nAustralia cozah pi nih kan zawn ruat ding in Chin mi a kan dawtu Senator Dean Smith cung ah kan i lawm fawn. Tikir khua mi nih lai keuku (tithawl) nan pek mi zong parliament house a zung chung ah a chiah ko khah.\nAsinain, Australia cu direct in PM thim asi lo caah mah le umnak MP kha an biapi tuk ve. Kannih umnak Rankin hi Labor cahtuknak asi bang kan hawittha Labor Jim Chalmers kan vote ko khah.\nAustralia ram in Lian Ding Hmung: Coalition Cozah (Scott Morrison party Liberal le an ttanti party pawl) nih Chin Communities Pawl An Kan Bawmhnak\nLian Ding Hmung (necktie nak le Lai coat sen) telh in Australia Chin hruaitu hna nih Department of Home Affairs (Lahwahkah, Refugee, Citizen, Palek, tbk., vialte a uktu) vuanci Petter Dutton, Liberal party (necktie sen) an ton lio. Petter Dutton zong nizaan ah MP a ngah tthan.\nMaroondah City Council he i bawm in Chin Community of Victoria pawl zung khan an pek hna.\nMaroondah City Council he i bawm in Nichuah um Chin Communities pawl le Karen pawl hman ding ah Burmese Community Center sak an timh.\nNaite ah PM Scot Morrison nih WA Chin biakinn caah Australia dollar ting 4 a bawmh hna.\nSenator Dean Smith nih UNHCH nih Chin ralzaam hlawtnak an tuahmi let tthan ding ah biatak tein a ttuan i, hlawh zong a tling (Mi dang zong an i tel).\nDavid Hodget nih Chin Hakha VCE hmuh nakding ah a kan bawmh.\nMichael Sukkar nih VCBC saknak hmuh khawh nakding ah a kan bawmh.\nAmah thiamthin nih Hakha mincimh lioah Australia cozah sinah biatak tein Chinram bawmh ding ah a chim.\nChin upa hna nih Australia Prime Ministers hna Ministers hna ton khawh ding in Liberal MPs hna nih an kan tawlrelpiak.\nAustralia cozah nih Chin ralzaam tampi lak rih ding in an kan chimpiak. Kan i lak rih hna lai an ti fawn.\nPuai kan tuahnak kip ah an kan telpi le kan herhmi kan chimmi paoh ah an kan bawmh kha cu, anmah rian ah chia ko usih.\n(ACC Office le hmunhma hman ding an kan pekmi tu cu Maroondah City Council kutneh a si caah kan rak telh lo).\nHi vialte bawmh hi, Chinmi bantuk mi tlawmte caah cun bawmh taktak dawh a si.


Breaking News- US Supreme Court thawngthanhnak a tuah cang; Democrat pawl an lau bak ko\nUS Supreme Court nih 2020 Presidential Election kongah biakhianak a tuah cang lai. Chinpage ah voih tampi kan tial bantuk in atu su State a buai ngai mi, Pennsylvania state, Georgia State, Michigan state, Wisconsin, Nevada le Arizon ah buainak vialte cu US supreme court nih biakhiatnak tuah ding in rian an thawk cang\nUS supreme Court Judge pawl nih 2020 Presidential Election ah buainak a um mi rem fel ding in an nawlngeinak tangah an chia cang.\nAn rian ttuan ding mi le an rian ttuannak state hna cu an nih phawt cang I, US supreme Court ah hin Judge 9 an um I, paruk hi Conservative, Republican president nih a thim mi an si I, pathum hi liberal, Democrat president nih a thim mi an si\nUS supreme Court 2020 presidential election biakhianak tuah ding in, Conservative Judge, Samuel, Clarence Thomas, Brett Kavanaugh le Amy Coney hna cu state pali, Pennsylvania state, Georgia State, Michigan state, Winsconsin state ah thil sining zoh fel I, biakhianak tuah ding in US Supreme Court nih nawl a pek cang hna\nCun libera judge Elena Kagan nih State pahnih Arizona le Nevada ah thil sining a zoh fel lai I, mah hnuah biakhianak tuah ding in US supreme Court nih nawl a pek ve\nMah bantuk in US supreme court nih 2020 Election kongah biakhinak tuah ding in a kut ah a chianak ruang bik cu, Emergency appeal a um ruangah a si. Supreme Court a phan cang caah atu cu thil sining fiangtein thei kho a si cang lai\nMedia nih an duh poah i lih le hrokhrawl an thangh peng mi kha cu a si ti lai lo. Supreme Court Judge pawl nih mah state a buai ngai mi kongah biakhianak an tuah i, teitu hi US President ding mi cu a si lai. Source-Theepochtimes\nBe the first to comment on "Breaking News- US Supreme Court thawngthanhnak a tuah cang; Democrat pawl an lau bak ko"


Chin Miphun Chungah Tuanbia A Thatbikmi Cu Lautu Miphun An Si.Do You Believe That – Thechinlungnews\nChin Miphun Chungah Tuanbia A Thatbikmi Cu Lautu Miphun An Si.Do You Believe That\nLautu miphun hi Chin Miphun Chungah Tuanbia a thatbikmi tuabia aa ngeihmi lautu Miphun kan si. Chin Miphun dang nih an ngeih lomi Biakamnak tuanbia aa ngeihmi Lautu Miphun kan si. Miphun vialte Ro vuih mi Miphun zong kan si. ( Blood) Thisen in fekterhmi biakamnak tuabia or ro bia kan ngeih.Pu Chief Chawche Khar Dun nih Lautu Miphun cu Unau kan sitnak kha tha tein achimh hna hnu ah Thisen in biakamnak kha atuahpi hna ti kha Lautu miphun vialte nih kan theih mi asi. SiaTum kha a thanh piak hna i, a thin kha Unau kan sitnak langterhnak ding caah tiin hmun khat tein a ei ter i cu ro bia a vuih hna.\nSia Tum a rak hmang nak a ruang bik cu Mirang nih Chin Ram a do i a lak dih hnu ah Lautu do hram aa thawh nain an lak kho lo, Aurang cu Pu Khar Dun le a unau hna cu Sia Tum bantuk in Tupi Tlang tangah Kum thum chung Mirang do ding ah (Training ) Ral do thiam nak le Ral do khawhnak thazang an i lak caah Mirang nih an teih kho lo, cucaah Mirang nih Hakha ah rak kan rem law an ti peng Chief kan i pek lai i Lautu ram cu na duh ningin nangma nih a uk ko lai an ti hnu ah a va rem hna. Cucaah Mirang nih “Khar Dun is one of the First Chief in Hakha Sub-division ” tiin an tial nak kha asi.\nLautu Miphun cu chuahtii khat unau kan si cucaah dawt le rem tein nan rak um peng lai.2.Nan rak I tthen lai lo, Nichuah Nitlak, Chaklei Thlaklei, nan ral an rak ahcun an rak I bomh lai nan rak do tii lai, nan rak i zam tak lai lo .3. Lautu ram chungah thil a chuahmi vialte nan rak hman tii lai, Tupi chung saram le tiva chung nga vialte nan rak ei tii lai.4. Bawi le Sal nan rak i ti lai lo, Unau kan si an rak i ti lai.5. Raw ei ding nan ngeih lo sual ahcun do nan rak i cawi lai, a miat nan rak i lak lai lo.6. etc tiin ro bia a vuih ta hna, Cucaah Sia Lu hi Lautu Miphun nih Kan miphun hmehchunhnak ( Symbolic) caah kan hman mi si. Miphun dang le buu dang dang nih an i lak ve tikah ( the reason kha kan theih pi ve lo caah Lautu miphun caah cun Biakamhnak le Thazang kan i laknak caah kan hman mi asi ti kha fiang terhnak kan tuah mi asi.Credit ka chiah koko buin a herhlo mi comments pek ka duh lailo.\nCredit: Chawche Hlei Cung\nBe the first to comment on "Chin Miphun Chungah Tuanbia A Thatbikmi Cu Lautu Miphun An Si.Do You Believe That"


Nazi 12 Chung i A Zohtu Million Tling Kho Mi Aye Mya Phyu I A HLa Thar Cu A Turu Lawlaw A Thiam Lawlaw Khi Si (+Video ) – Onlinenungak\nMyanmar Idol season 4 i zuam nak i mipi nih an uar tuk mi pakhat Aye Mya Phyu nih cun Idol ai zuam hnuah Offical hla thar pathumnak cu January 15 ah mipi zoh khawh ding in le ngeihkhawh ding in a langh ter i, nazi 12 chungah zohtu One Million bak an tling kho.\nAye Mya Phyu i a hla thar cu “Brand New Love” tiah minpek a si i Thar Thar i phuahmi a si. Lemcangtu ah Myanmar lemcangthiam lar tuk mi Nay Toe ai tel mi cu mipi a hip khawh tuk hringhran. Hla cu mi pakhat duh tuk ruangah ruahnak le hmuhnak phunkip ah a lang zungzal timi langternak a si i lemcang an thiam tuk hringhran pin ah an zei tuk i mipi an hip kho tuk hringhran.\nAye Mya Phyu nih cun Idol ai zuam hnuah “Naw, Lwan Nay Twe” le Brand New Love timi pawl cu pumpak offical music video in a chuah cang i hla zong tampi a sak mi tamzet sak mi cover a nei. Cu pin ah Aye Mya Phyu nih cun hla thar chuah ding 3 a neih nak kong zong mipi sinah chimnak a nei i,January 18 zong ah hlathar chuahthan ai tim rih tiah thawngtheih a si.\nHla a chuahmi lakah “Lwan Nay Twe” timi hla in Joox Top 10 hla lar laksawng a ngah ve i Million tlin awl cem mi a hla thar cu tutan i a chuahmi “Brand New Love” timi a si. A tanglei ah a Video kan van thil chih.


Myanmar Idol Winner A Simi Esther Nih “Ka Ta Vaal Tha” Timi Hla Bak A Van Phomh Than Hoi (+Video) – FIAKFAIROCK\nMyanmar Idol Winner A Simi Esther Nih “Ka Ta Vaal Tha” Timi Hla Bak A Van Phomh Than Hoi (+Video)\nChin min a tthatter tu le a cawisang tu Myanmar Idol Winner a kan hmuh piak tu Esther nih “Ka Ta Vaal Tha” timi hla a van phomh ruangmang cang thiam kho taktak, zapi zara cu a hloh bak ko hna hih, a thiam pin ah a aw ttha kho tuk.\nA tanglei ah a hlasak nak kan van thil chih zohcio khawh van i zuam hna usih.\nThawngpang dangrel chap >>>> Nan kut thiang tein i ṭawl lengmang u ti a si caah kut thuhmi spirit cawk ah nizan kha khua chungah ka va kal ta. Mi an kin tukning hi ninglei a ṭi. Tuk hna a sum thulh. Malaysia kan rak um lio Operasi an luh a thaizing bak a lo. Keimah le keimah aa seihchiah ti lomi ka lo cang, aa phuhrungmi bantuk in ka mit vei tia in ka au ve. Dawr kipah ka lut i spirit nan ngei maw ka ti duahmah hna. A dih an ka ti dih ve. A dih an timi hi an ti sawhsawh lo a fiang ngaite. A ni lai bantuk, a mirh lai bantuk in an um dih i, ka lung an hring chinchin. Cu spirit cu sii dawr kip le eidin dawr kipah a tormi a si tawn ko. Inn ka phanh in kan nu nih, “ eidin dawr kipah facang le arti cawk awk a um ti lo’’ a ka ti hoi. Kan pipu hna nih “pul a tlung” an rak ti tawnmi, “mangṭam a tlung” an rak ti tawnmi le ‘’chun mui a tlung” an rak ti tawnmi vialte pakhat hnu pakhat in ka thinlung mitthlam ah an hong cuang luaimai. Mirang zong hi an rak fim dih ve rua lo. Dawr ngeitu hna nih “hiti hin thil caw hlah u, a dih lai lo” tiah ralrinnak an peek len hna ko bu ah an ngai hlei ve lo. Laimi lau hna seh a timi an lo.\nChikkhat te cu “thih hi Laimi lawng nih kan ṭih lo hi ta’’ timi a hun i fiang ngaimi ka lo. Laimi hi thih a fah zia a tuar thiam bik kan si. Thih thamtham cu zungzal nunnak ah pei kan lan leh lai cu tiah, nuam ngai in kan chim tawn ko. Sihmanhsehlaw, kan thi dih cang lai hih hon ti lioah “nangmah va thi hmasat” hon ti ahcun a duh lo ding lawngte kan si ko. Thih hmasat cu aho nih dah a duh lai i? A hnu bik thih hmanh a duh lo kan tampi men ko lai dahkaw. Pakhat pa thih a ṭih tuk an ti. Ziah hi tluk lawmmam in thih na ṭih an ti i, “ ka hmuh tawnmi pei ka hmuh ti lai lo cu” a ti hna an ti. A si khe ko. Thih cu loh bak khi a si ko cu mu. Loh sawhsawh hmanh a si lo cu. Zeitik hmanh i hmuh ṭhan khawh ti lo dingmi loh khi dawh a si cu mu. Laimi kan mawh lo ka hei ti ko. Norway mi hmanh coronavirus thawngpang chiat ruangah an hun lau ve ciammam taktak cu pam lio i pul a phiarmi ko khi an lo. Eidin dawr kip i eiding le dinding vialte thiangvek in an hun cawk dih cang ahcun Laimi cu a phin bakin kan phing cang.\nNorway cozah nih sianginn kip an khar fawn i, zung kip le company ngan deuh paoh an khar dih fawn. Cu lawng hmanh a si lo, minung 20 cung tonnak paoh nan tuah lai lo an ti fawn tikah Khrihfabu kip Biakinn khar a si dih fawn hoi. Cu lawng a si rih hoi lo, inn ah nan um dih lai i, nan chuak nan vak lai lo an ti fawn. Chuah lo le len loin inn lawng um a si tikah a chinchap lo ah bawlung puai vialte an thawn dih fawn hoi i, inn um hmanh cu to um sawhsawh khi a si ko cang. Nizan tihni kha a zohtu um lo bakin an chuihmi Manchester United le LASK(Austrian Bundesliga)an chuihmi ka zoh i ka ningtih a zual.😂Atulio ramthumnak Laimi caah cun pul a tlung lai bantuk, mangṭam a tlung lai bantuk, chun mui a tlung lai bantuk a si. Bawipa nih kan veng cio sehlaw, kan huppheng cio ko seh.


Malaysia ah a tlaumi Chin ngakchia nute cu thla 1 hnu ah a nulepa sin a phan | The Chin Express\nMalaysia ah a tlaumi Chin ngakchia nute cu thla 1 hnu ah a nulepa sin a phan\nNovember 8 ah Chin ngakchia nute cu amah lawngin lengchuak i a tlau\nA nu le an chungkhat nu cu ‘nan fa ṭha tein nan zohkhenh lo’ tiin palik nih an tlaih tazacuai hna\nNule 2 cu palik nih an tlaih thongthlak hna\nThla 1 hnu December 14 ah Ngakchia Zohkhenhtu Phu nih a nulepa sinah an hung chiah\nCheras khua, Taman Lansing sangah a um Chinmi Pu Shin Phong le Pi Mary hna i an fa nute Mary Hlay Samg cu November 8 ah amah lawngin inn leng a chuak i lamkam ah Malaysia rammi 1 nih a hmuh char i palik sakhan ah a va chiah — a nulepa nih cun an thei rih lo i a tlau tiin an ruah.\nMalaysia Chinmi i zohkhenhnak bu Alliance of Chin Refugees (ACR) in Saya Ai Lwin nih Kajang Palik Sakhan ah ‘kan kawlpiak uh’ tiin ngakchia tlau kong cu report a tuah.\nCase tlaitu palik bawi nih a tlau ning a hlat hnu ah biaceihzung ah a kuat. Biaceihzung nih Mary Hlay Samg anu le nau umtu an chungkhat nu cu ‘nanmah palh asi, nan fa zohkhenh nan daithlang tuk, biaceihzung ah ra chuak uh’ tiin nawl a chuah. Hringtu nu le nau umtu nu cu palik nih an tlaih hna i Palik Sakhan Thong (Lockup) ah an thlak hna.\nA nule 2 cu November 18 ah biaceihzung ah an chuahpi hna nain Malay holh an fian lo caah holhlet hlan piak in December 2 ah an kong ceihte dingin biaceihzung nih a thawn. Nule 2 cu December 2 ah Fale Zohkhenh Daithlan (Kanak Kanak Seksyen) Dal 33 in biaceihzung nih taza a cuai hna. A tambik kum 5 tiang thongthlak pinah tangka 2,000 tiang dantat chih khawhnak upadi asi.\nHringtu nu cu biaceihzung ah dantatmi tangka liam in chuah khawh asi ko nain nau umtu nu cu ACR card lawng a ngeimi si caah chuah khawh ding asi lo. Cucaah a rannak in UNHCR card pe uh tiin UNHCR zungah ACR nih a nawlpiak. UNHCR nih case tlaitu palik an ton hnu ah nau umtu nu cu UNHCR card an pek colh ve.\nNule 2 cu December 2 ah biaceihzung nih tangka 2,000 veve dan a tat hna i an liam hnu ah an thlah hna.\nNule 2 cu an thlah cang hna nain biaceihzung nih nazi 36 chung Community Service tuah dingin dan a tat chih hna caah zarh 1 ah ni 4 peng palik sakhan ah an va kal i min an thut peng. December 14 ah an fa nute cu Ngakchia Zokhenhtu Phu nih an pek ṭhan hna.\nA nulepa zong nih Christmas hlan ah kan fa nute cu kan pe hna seh ti kan duh ko, kan chimhpiak hna tiin ACR i Saya Ai Lwin cu an chawnh peng.\nSaya Ai Lwin nih, “Malaysia ram ahcun upadi zulh a hau. Inn in ngakchia amah lawngin leng chuah hi Chinmi nih cun a poi lo ah kan ruah. Malaysia ram i ngakchia zohkhenhnak upadi hi cu fale a daihthlanhmi Chinmi caah ṭihnung ngai asi,” tiah a chim.\n“Cucaah, nulepa hna nih nan fale hi anmah lawngin leng an chuahnak hnga lo innka tawh hrenh peng uh.\n“Nule 2 tlaih an ton lio i pale 2 lungretheih ning hi zaangfak tuk an si. A bawmtu kanmah zong nih upadi lonh in tuahpiak khawh asi lo. Nulepa nih a rannak in an fa lak khawh an duhmi kan theihthiam ko.\n“Biaceihzung nih nule 2 dan a tatmi hna tangka a kan liampiak tu Malaysia rammi Pastor Michael cungah ka lawm tuk.\n“Pu Shin Phong le a chungkhar zong nuam tein Christmas hmang kho hraam hna seh,” ati.\nAtu lio a linsa bikmi thawngpang pawl;\nThawngṭha: 2013 UN Card Chuhmi pawl UNHCR Malaysia nih a Pehtlaih Thluahmah Hna\nCNF le ZRA an i kap, an ti\nCDF-Paletwa: Hriamtlai Phu 1 nih Peletwa pengah minung 6 an thah hna\nLai nu Tu Tu nih, “YDF ralkap hi 5,000 hrawng kan si,” ati\nVaurawng Zuunthil nih CDF-Thantlang caah $80,000 (Kawlram 142 million) a kuat\nRual-U USA nih harnak tong Gangaw Chinmi caah Kawlram ting 70 an hlut\nPrevious articleMalaysia: Sinovac aa chunmi pawl voi 3nk nan i chunh lo ahcun ‘tling tein aa chun cang’ ti nan si ti lai lo\nNext articleRual-U USA nih harnak tong Gangaw Chinmi caah Kawlram ting 70 an hlut


India nakin kawlram cu tih a nung deuh cang e maw Pathian – Lai Lungrawn Post\nJuly 20, 2021 July 20, 2021 admin Myanmar News\nYangon ah mizaw phur mawtaw an i daih lo caah,kethum ngei(Tungbing) pumpak hman mawtaw,riantuannak hmanmi mawtaw in ruak an phor COVID-19 nih fakngai in a den cuahmah mi Yangon ramthen ah mizaw phur mawtaw an i daih lo caah inn ah Covid 19 in nunnak a mi pawl an ruak cu kethum ngei(tungbing)pumpak hmanmi mawtaw,riantuannak hmanmi mawtaw in an ruak cu an phurh hna tiah theih a si.\nRelchap Palek Chungin Minung Thonghra Leng Covid -19 Zawtnak An Ngei Rallokap kuttang ummi palek riantuan thonghra leng Covid -19 zawtnak an ngei tiah Kawlram pumpi palek lutlai zung in theih a si.Kawlram palek lutlai zung Naypyidaw i rian a tuan mi palek bawi pakhat nih June thla dih in July 20 tiang cazin zoh chih in palek minung thonghra leng hi Covid -19 zawtnak an ngei tiah a chim.\nA ngei hi Yangon, Mandalay, Napyidaw, ah an tam bik.A dang ram le peng hna cu a um cu a um ve ko nain kan ngei lai ti theih ko nain ralrinnak tha te an ngeih lo ruang a si tiah a chim.Covid -19 i runven khawh nak caah ramthen le pengkulh hna ummi palek zung hna ah nifatin zawtnak a chawnmi cazin cu Vuanci sin ah va thanh a si.\nA luancia July zarhkhatnak ah Ayeyarwaddy peng lei ah Tapawng palek umhmun ah Aithing hang cu hrai pakhat i hrawm in palek inn ah a ummi vial te din ter dih an si caah mipi nih zumh lo nak a tam chinchin.Palek chungtel chungah a tambik zawtnak an i chawnhnak hmun cu mitam pi umnak rallokap pawl Training an kai nak le palek kan um nak inn veng hna hi a si the chin post.\nThawngdang N-Dagon Ah Rallokap Cu Covid Mizaw Bantuk In Um Ter In Mipi Bawmchantu Doctor Minung 5 Cu I Pehtlaih In Auh Riangmang In Mipi Bawmhnak Ngandamnak Zohkhenhnak Zung Ah Lut In , Oxygen Dur Le Sii Pawl An Chuh Hna. Yangon ramthen, N-Dagon peng ah nihin zinglei ah Covid in damlo mi, mipi zohkhenh tu sibawi minung 5 cu ralhrang rallokap phu hna nih mizaw bantuk umter riangmang in an auh hna i an tlaih hna, cuka an um nak hmun cu hal in an luhhnawh hna tiah N-Dagon ah Covid mizaw ngandamnak lei in zohkhenh tu hna lak ah hruaitu pakhat si mi Ko Chan Lay nih a chim.\nRalhrang rallokap tlaih ruang ah N-Dagon peng chung ah Covid zawtnak ngeimi ,mipi hna cu online in zohkhenh le cawnghhramh ning chimtu sibawi pahnih le a hmun ah a zohkhenh ,thlopbul tu volunteer sibawi minung 3,sibawi te dihlak minung 5 cu an tlaih hna tiah theih a si.\n“Ni zaan ah N-Dagon ah Covid zawtnak in damlo mi mizaw hna cu suimilam 9:00 hnu hrawng ah mizaw piah ding in pehtlaihnak an tuah. Bawmhding ah kan umnak hmun cu kan chimh hna. Cu bantukin bawmhnak a kan hal mi bawmhding ah a zohkhenh tu ding sibawi an phan.An zohkhenh hna lio ah zung thu/ zung ah um mi hna he pehtlaihnak a cat. Sibawi leader minung 3 an i tel.\nA luat mi volunteer pakhat nih a chim nak ah cun mizaw zohnak hmun an phak ah cun mizaw si lo in sibawi te an phak bak in inn kaa an khar. An inn cu dot hnih a si a cung dot ah kal pi in inn tanglei inn kaa zong an khar hnu ah sang upa tiah ruah mi hna le rallokap hna nih inn cung in an rak hngah hna, cu hnu ahcun an dih lak in tlaih an si.\nAn tlaih dih hnu hna ah tulio zung an thut nak hmun cu an hal hna.Tlaihkhih an ton lio ah kan mah volunteer pakhat cu inn tang ah ka tang. Inncung in an cawlcangh ka hmuh tik ah motor in ka tli zok,cun zung ah ka va chimh hna ah ralhrang rallokap phu hna cu an rak phan colh,kan mah cu hmun dang thial ding in kan timh tuah lio ah an rak phanh cang caah luat nak ding in kan hrial hna nain online in zohkhenh tu sibawi minung 2 cu an tlaih ve hna ” tiah Ko Chan Lay nih a chim.\nCuka N-Dagon Covid mizaw zohkhenh nak an tuah nak hmun cu no.46 sang ah a ummi si i ralhrang rallokap phu hna nih cuka zung ah lut in sibawite an tlaih hna, mipi nih hlut mi oxygen 40litre dur 5 , 15litre dur 18 , oxygen dur thilri tling 12 le PPE telh in sii pawl cu phungning lo a si tiah an ti hnu ah an kal pi tiah Ko Chan Lay nih cun a chim.Tlaihkhih a tong mi sibawi te cu khoika dah an kal pi hna tiah theih a si lo, tu tiang ah pehtlaihnak kan tuah kho lo, mipi hna cu Covid zawtnak zohkhenhnak ding caah ka zuam rih lai tiah a chim chap the chin post.\nZualko:Pi Tai Len nih coronavirus in mual a kan liamtak


InnpiRamdang ThawngpangPresident Trump Tlonlennak Hmun Pawl Ah Rithaisii In A Thimi An Karh\nOctober 15, 2017 Salai Robert Ngun Sang Ramdang Thawngpang 0\nPresident Trump nih New Hampshire cu “rithaisii a tam biknak hmun” tiah a rak soisel bal. Asianin, a liamcia Cawn Nilini ahkhan U.S cozah nih rithaisi hman in a thimi an tam biknak le a hmangtu an karh biknak hmun cu an langhter tikah President Trump nih ka khua, ka chuahnak hmun a timi Washington D.C, New York City, le Florida hna an si tiah NBC nih an langhter.\nCenter for Disease Control and Prevention nih an hmuh mi cu thla 12 chungah District of Columbia ah rithaisii in a thi mi hi 114.3% (161 in 345) in a karh/kai, Trump umnak New York City ahcun 35.7% (1,076 in 1460) a thimi hi a karh ti a si.\nCun Florida, Mar-a-Lago -Trump umnak hmun thiamthiam ah 45.7% (3596 in 5241) a thi mi a karh ti a si fawn.\nAdang rithaisii pawl lawng hmanh si loin, opioid timi ping nihhin ngol loin minung hi a thah peng rih hna ti zong theih chih a si.\nOhio ah heroin (ping rang) in a thimi hi 34.6% (3542 in 4769) in a karh ve ti a si. Cun Pennsylvania ahhin a thimi hi 39.6% a kai ti a si fawn. West Virginia ah 22.9% (757 in 930) a karh ve ti a si.\nNew Hampshire tu hi US chungah kum khat chungah rithaisii in minung a thimi a tum biknak le a tlawm biknak hmun (state) tu a si tiah theih asi.\nCun, rithaisii in a thimi an tlawmnak, a tumnak hmun hna cu California, Hawaii, Mississippi, Nebraska, New Mexico, Oregon, Utah, Washington le Wyoming hi an si tiah an langhter.\nBiasiaherh: Zei ruangah dah hi thawngpang hi Laimi nih kan theih a herh? Ram tha ah kan um kan ti nain nulepa hna nih kan fale hi bantuk rithaisii an tongh ve lo dingah kan ven hna a herh.\nKan fale hi bantuk rithaisii nih a suai hna nakhnga lo kan i ralrin hna zong a herh. Rithaisii in a thimi ah kan Laimi, kan fale an i tel ve sual nakhnga lo kan ven hna a herh.\nZeicahtiah, sianginn an kainak khaan chung hmanh ah ritsii pawl hi fawi tuk in cawk khawh mi a si. Cu tluk fawi in cawkmi rithaisii nih kan nunnak a lak sual nakhnga lo nulepa nih fale cungah rian nganpi kan ngei.


Hi nakin Ṭih Nung Dirhmun Hi Kan Ca Ah A Um Ti Lo – Lai Lungrawn Post\nNovember 15, 2021 November 15, 2021 admin Theihtlei\nHi ca hi Par Chin Sung nih a tialmi a si). Nai te ah kawl ralkap motor 90 hrawng a rak kai mi kha ralkap chungkhar tampi an i tel ti asi. Cu caah MAH nih ai timh mi cu chin mi nih chin ram an chuah tak thluahmah cang ti a theih tik ah can tha ah ai lak i chinram ah kawl ci karh ter kawl miphun nih khuh dih i chin ram timi hi um ti lo ding ah timlamhnak a nei.\nHi hi kan si cang. Cu caah ram dang um khrih fa bu pawl dihlak tho cang uh, CBCUSA bantuk in 10% tal cu tho ve cang uh. Chinram Mepung/ hmanthlak hi hnawh asi lio.\nNa mit thlam in hei suai law, chinram ah CNF/A hi dir hlah seh um hlah seh law a tu kawl mit au hman ttha thi in a zoh ngam lo mi MP pa kua pa hra pawl, kawl hawl hman tha tthi in a thiam lo mi Lian luai le Ni Sui Lian te nih kawlpawl khi an dirh awnh khawh hna lai maw?


Lunglawmh Nun (Thanksgiving life) – INDIANA CHIN BAPTIST CHURCH\nLunglawmh Nun (Thanksgiving life)\nPs. 100:1-4; I Thes.5:18\nHenri Nouwen (Catholic piangthar ngaimi) nih cauk pakhat a tial i, “Kaa lawm” timi bia hi sullam ngei tein chim thiam ding ahcun Latin America ah va cawn a hau” tiah a ti. “Chawdawr ah kan kal i thil kan cawk tikah Cashier nih, ‘thank you’ an kan timi khi ‘customer tha na si, thil na kan cawk caah kan i lawm,’ ti deuh khi a si. Latin America ah, ‘Gracias, a Dio muchos gracias’ (Thanks, thanks to be God) an ti tik ah, chungkhar tampi cu thaizing zeidah kan ei lai, thaizing ah zeidah kan cang lai ti i lungrethei in khua an sak lio ah, nihin i thil tha pakhat khat an co tikah an lawmhnak a tling ngai ngai. An lungtak te in an i lawm,” a ti.\nUS kan umnak ahhin zeithil paoh hi kan co ding a si timi lungput, kan “Rights” ah kan ruah dih. Democracy ram a si caah Human Rights hi a sangtuk i, kapkhat lei in hinih hin Lunglawmhnak nun (mi i dawtnak hngalh nun) a zorter ngai ngai. Sihmanhsehlaw, sifaak ram tampi ahcun, zeithil hmanh hmuh a hartuk caah an caah laksawng, “Gifts” ah a cang ve. Cucaah, thlarau lei in an rak hlawknak a si ve.\nNihin US ummi kan fale tampi nun ka zoh ve tikah “Thanksgiving life” or “The Attitude of Gratitude” kan ngei ti lo. Lunglawmhnak nun asiloah kawlholh cun “Cezuttaya” kan ngei ti lo. Ram ngeitu American pawl i an fale nih hi thinlungput an ngeih lo ahcun aa rel deuh. An ram hi an pupa hna nih an thisen le nunnak in an rak sermi ro an co a si ti khawh a si. Asinain, kan nih mipem kan fale nih US ram ah lunglawmhnak nun kan ngeih lo hi cu a poi tak tak mi a si. US ram ah mino tampi cu chambau nun an hngalh/ton ballo caah midang cung i lawmhnak nun taktak an tep ballo. Cun, a cheu a harsatuk mi hna zong nih (a hlei in ethnic minorities pawl nih) sifahnak an ton tikah kan “Rights” hraam-hraam in an kan chuh caah kan sungh caah a si an ti i phunzainak le duhlonak langhternak in an caan an hman. Cucaah, an kaphnih in “Lunglawmhnak Nun” taktak an ngei kho lo.\nCucaah, Lawmhnak nun an ngeih lo caah an nun a rocar. Nun sullam an ngei kho lo. Nun si a vaang. Nun um a hartuk. Pathian kan biak tik zongah sullam a ngei kho lo. Cucaah, US ahhin depression zong a saan khunnak a si. Kan Baibal nih, “Bawipa cu lunglawm tein bia ulaw lunglawmhnak hla he a hmaiah cun ra chuak u,” tiah a kan cawnpiak. Lunglawmhnak ngei lo in Biakinn kal zong a hartuk. Lawmh lo in thlacam le hlasak zong a har tuk. Cucaah, mino tampi cu mah le mah takpum i nuamhternak tu a lamkip in an kawl. Asilo le, suicide a tuahmi an tamtuk.\nAsiah, zeitindah lunglawmhnak nun cu kan ngeih khawh lai? Lungretheihnak, lungrawhnak, le sunghralhnak tampi ton lakah zeitindah “Lunglawmh nun” cu kan ngeih khawh lai? A phi cu: “Count Your Blessings” “Na Thluachuah Rel tuah” timi hi a si. Phundang in kan chim ahcun kan khua hmuh ning kan thlen a hau. Asiloah, kan mithman (contact lens) kan thlen a hau. I Thes. 5:16-18 ahcun, “A zungzal in i lawm u. A zungzal in thla cam u. Zeibantuk thil nan ton hmanh ah lunglawm in um u. Khrih Jesuh chung i nan nunning ah hin hitihin nung hna seh, tiah Pathian nih an duh hna,” tiah kan hmuh. Hi nih a kan cawnpiakmi cu “Zeibantuk thil kan tonmi cungah hin Khrih Jesuh thawngin Lunglawmh awk a um ko” ti hi a si.\nAsiah, zeitin dah lawmhnak/kan thluachuah cu kan rel lai?\nZeizong kip caah lawmh kan cawn a herh. Thil fate ca tiang in lawmh kan cawng lai. Thli le ti a lak te i kan hmuhmi ruang zongah kan i lawm lai. “Thlan hripuak in rian ka tuan caah pei ka hmuh ko cu” kan ti men lai. Asiah na thlan a sertu cu hodah a si? ti zong ruah caan a si cang.\nKan fim ca hrim hrim ah kan lawmh lai. Voikhat ah pastor pakhat cu thluak lei a zawmi hna sizung (Psychiatric hospital) ah a leeng. Mizaw pakhat nih, “Saya, na fim ruangah Pathian sinah lawmhnak na chim bal maw?” tiah a rak hal an ti. Pastor pa cu kum 30 chung pastor rian a tuan chung ah a fim ruangah Pathian sinah lawmhnak a chim bal lo. Asinain, cu ni thok in zingfatin a thawh le cangka a lung a fim ruangah Pathian a thangthat cang an ti.\nHarnak kan ton zongah cu harnak chungah a kan umpitu le cu harnak chung in luatter khotu Pathian sinah lawmhnak kan chim lai. Salm 27:5 ahcun, “Harnak caan ah him tein a thla tangah a ka dorter” tiah kan hmuh. Salm 46:1 “Bawipa cu harnak caan ah a kan bawm zungzaltu a si,” tiah kan hmuh fawn.\nZeihmanh nih chuh khawh lomi thlarau thluachuah a kan pekmi cungah lawmhnak chim kan thiam lai. A cung i kan chimmi thluachuahnak vialte hi ni nikhat ahcun a dih te lai. Asinain, zungzal a hmun dingmi thluachuah a um i cucu thlarau thluachuah an si. Cu hna lakah a tanglei hi an i tel:\nZungzal nunnak a kan pek caah (John 10:28) kan i lawmh bik ding a si.\nKan sualnak vialte a kan ngaihthiam caah (I John 1:9) kan i lawm lai.\nA kan umpi zungzal caah (Hebru 13:5) kan i lawm lai.\nThlacamnak in zeitik caah paoh ah kan fuh khawh a si caah (Heb. 4:15-16) kan i lawm lai.\nA fapa hmanh a kan pek sian caah (John 3:16; Rom 8:31) kan i lawm lai.\n5. Cun, kan sining tein amah caah nung ding in a kan sian/ a kan fial ca zongah kan i lawmh ding a si. Voikhat cu Indianapolis khuachung ah Mission Conference nganpi an tuah i cu ahcun hlaremh sa ding in ICBC Mino hna (Indy Chin Churches pawl zong tel in) an sawm caah ka va zul ve hna. Mirang bus ngan pi pi in an rak kan don. Cu zan i kan citmi Bus a mongtu pa le a pawng i a tthumi nu nih ka sin i tehte an khanmi cu nihin tiang ka philh kho lo. Ka pawng i a thumi mi Nu cu mi ngan-dam-lo (zawtnak phunkip a ngieh caah a thau ngai ngai i rian a tuan kho lo mi) a si. Asinain, Pathian nih ka nunnak hi midang ca santlai ah a ka hman caah kaa lawmtuk a ti. Ramdang (Iraq le Afghanistan) ah rallam i a kalmi US ralkap sinah thlakhat ah a tlawmbik cakuat (baibal caang) 3,000 lengmang ka tial a ti. Cun, driver pa cu rian a tuan kho ti lomi (Retired) a si nain, Biakinn driver ka tuanmi in Pathian rian ka tuan a ti. Cu nih cun keimah le keimah kaa zoh i ka ning a ka zahter ngai ngai. “Aw, annih sin ahcun kei cu ka hme tuk ai; ka tuan ding rian hmanh tlam a tlinh lomi ka si,” ka ti.\n← Maw Kan Zion Khualipi Hakha\nThlarau Nih A Chuahpimi Nun →


Kan Chin Ram Buainak Hi Ramkhel Tthutden I Cuh A Si Lo, Kan Ti Khawh Tawk Cio In Kan I Tel Ding A Si - News and Media\nKan Chin Ram Buainak Hi Ramkhel Tthutden I Cuh A Si Lo, Kan Ti Khawh Tawk Cio In Kan I Tel Ding A Si\nPastor pakhat nih a ka sik! Hey Bik, ziah pastor nih kan ram dothlennak thazaang peknak bia na chim ve lengmang? Pastor le khrihfabu cu ramkhel kong ahcun dai tein kan um awk si ko lo maw? a hun ka ti. Kei: Tutan kan Chin ram dothlennak hi keimah hmuhning ahcun ramkhel rian (politic) a si lo. Ramkhel ahcun nawlngaihnak i cuh, uknak tthutden i cuh a si.\nTutan hi, nawlngeihnak kan i cuh lo; uktu tthutden zong kan khelmi a si lo. Kan miphun hawi nunnak kan ven le kan biaknak rawhralnak in khamh kan timh tu a si. Nawlngeihnak kawlmi (politician) kan si lo. Minung nunnak chanh le venhim aa zuam cuahmahmi (rescuer) tu kan si, ka hun ti.\nPastor lo hmanh nih mipi nunnak chanh chuah ding in, an nunnak pek tiang in an ttuan ahcun ziah pastor chinchin nihcun kan ti khawh tawk lamkip in pei kan ttuan awk a si cu, tiah ka ti.\nSi ee, mi pakhat mei nih kangh sehlaw chanh chuanhnak dingah, kan nih cu pastor kan si, kan nih khrihfabu kan si, kan ti ngam ttung lai lo.\nKhrihfabu le pastor ko cu pei mei kanghnak in a luat khawh nakhnga, chanhchuah tu kan si deuh hnga cu.. Cu lawng hlah, pastor pa kha a inn pa pa nih ra riangmang in zei ruang lo ah, a inn khangh piak ding in mei tom he rak pawhhnawh sehlaw, kei cu pastor ka si, tiah maw khaam tim loin a zoh sawh ko hnga?\nA zoh sawh kho lai lo; pastor cheukhat nihcun “an inn a khangh khawh lo nak ding a si phot ahcun lungtum hmanh in kan cheh lai”. Na nupi tlaihhrem ding in, na innpa pa nih nam he in pawh hnawh sehlaw, kei cu pastor ka si caah tiah dai tein maw kan nupi a tlaihrem lio cu kan zoh hnga?\nSi hlah ee, pastor si thawng ah cu bantuk minung cu a herh ahcun lung zong in ta kan cheh ko lai. Mah ngamh tawk le hazawh cung vial ah kutzan ngai i tei khawh ding ah ruah lomi ralhrang cung vial i thinsau ngai hi a taktak ahcun ralchiat bia a si ko!\nBible nih nan ral va daw hna u, a timi hi thah an kan timh le khangh dih an kan timh zongah nanmah le nanmah i veng hrimhrim hlah u, an in that ko hna seh, tinak a si lo.\nCucaah tutan kan miphun nih kan tonmi hi ramkhel thutden i cuh sawhsawh a si ti lo; khangh le thah dih a kan timtu ralhrang hna kut in kan i vennnak te khi a si ko caah, kan ti khawh tawk cio in kan i tel dih ding a si ko, tiah sau nawn in ka hun leh. Lawmhnak he, Hram Bik Lian. Credit- Hrambik Lian\nHelicopter A Tla\nRianṭuantu Pastor Pakhat Cycle Ah Rithaisii Tlaih A Si


USA buainak a daih cang, President Trump nih thil sunglawi tuk mi a tuah cang\nTu lio minak pakhat Floyd thi ruangah USA buai ning cu thei dih a si, minak an sual ning le an lungput cu a vun fiang ngai cang. Cu lio ah minak chungah mitha le mifel tampi an um ve ti a vun lang tthan. Mah bantuk in USA ram chung a buai lio ah Democrat/Left wing pawl nih President Trump ruangah tiin President Trump cu a chia khoh chungin an soisel thangchiat. Mi tampi nih Democrat pawl an sual ning an vun thei chap lengmang tikah tu kum November 2 Presidential Election cu boruak a sang ngai lai ti khoh si\nAmerica ramchung buainak Black Life Matters ruangah minak le left wing pawl an thil tuah ning cu a vun dai thluamah ve cang. Washington DC lei ah National Guard, President Trump nih a kuat mi hna cu an umnak ah an kir tthan ve cang.\nPresident Trump nih a chim ning ah cun, “Tu cu boruak a dai ngai cang i, thawngpang chia thei ding mi a um ti lo, National Security pawl zong an umnak hmun lei ah an kir tthan cang. Natein buainak a vun chuah tthan ah cung zeitik poah timcia in an um peng” tiin twitter ah a chim\nNew York City zong boruak a tha ngai cang, Nikhat ni (monday) ah Carfew phih tim mi cu, Mayor Bill De Blasio ah Zarpi (Sunday) ah a dongter. The District Columbia zong nih National Guard pawl au an her ti lo tiin a chim. Brooklyn Bridge-Manhattan, Washington square Park- Greenwich Village ah mipi tampi an chuak. Minung 40 leng an tlaih hna. New York ah Protester pawl ruangah Coronavirus testing 15 site an chap lai tiah Governor Andrew Cuomo nih a chim. Credit- President Twitter and Fox News\nBe the first to comment on "USA buainak a daih cang, President Trump nih thil sunglawi tuk mi a tuah cang"


Messi Nih A Ran Nak In Barcelona Club Cu Chuah Tak A Duh Nak Kong A Chim – Chin 11 News\nMessi Nih A Ran Nak In Barcelona Club Cu Chuah Tak A Duh Nak Kong A Chim\nBarcelona cu Champions League ah an tla i, Messi cu a thinghung tuk i zei tuah awk a hngal lo, Barcelona nawlnei tu pawl siah a ra lai mi summer transfer ah chuah tak a duh nak kong cu a mah bak nih a chim.\nBayern munich pawl nih Champions League quater fanal ah Barcelona 8-2 bak in an tei hna hnuah fans pawl le player pawl cu an thin a hung tuk i, Barcelona an rosungbik Messi zong a lung a tling lo ngai, a thin hung nak bik cu nawlnei tu pawl le player pawl a zumh ngam hna lo a si bik.\nMessi cu a hmailei lam a ruah ah a tu i a umnak hmun i a thial lo ah cun a minn hi philh a si te lai tiah a zumh cang, cun club nawlnei tu pawl cawlcangh ning zong hi a duh lo tiah an chim.\nA mah Messi le Barcelona nih 2015 i Champions league an lak hnu in a tutiang hi an i zuam ko nain an la kho ti lo.\nA contract hi 2023 Maythla ah dihding a si i, chuah tak zokzok a duh, England club Manchester City in Messi hi cawk an timh tiah theih a si i, a tu an coach tuan lio mi hi Messi he rak um ti mi an si caah an cawk hi an zumh bik.


Kawlram ah Covid-19 in a zawmi 2 cu an zual tuk caah Ventilator an bunh hna - The Chin Express\nMyanmar ram ah Covid-19 zawtnak a ngeimi minung 21 an um i cu chungah mizaw No. 15 le 16 cu an zawtnak a zual tuk caah cuap thli luhchuahternak seh (ventilator) kan bunh hna, tiah Myanmar Ngandamnak le Zaanglek Vuanci Zung nih a ti.\n“Mizaw 2 cu mizaw zual zohkhenhnak khan ah kan chiah hna i ventilator kan bunh hna. An zual ngai ti khawh a si,” tiah Ngandamnak Zung leiin biachimtu Dr Thar Tun Kyaw nih a chim.\nMizaw No.15 hi kum 45 nu a si i Covid-19 mizaw No.8 he pehtlaihnak a ngeimi mizaw No.11, 12 le 13 (minung 3) i an ngandamnak thohkhansa a chuahtu Yangon khuapi um private sizung pakhat ah rian a ttuanmi a si.\nMarch thla dongh lei ahkhan a cumpi, a taklin i a thadih caah sizung ah aa piah, Covid-19 zawtnak a ngei tiah an fehter.\nCovid-19 mizaw No.15 nih a vapa, a fale 2 le a tunu zong zawtnak a chawnh ve hna. A vapa cu a tak tlawmpal a lin. A fale 2 le a tunu cu an ngandam ko.\nCovid-19 mizaw No.16 cu kum 63 nu a si i, Dubai in a rak tlungmi a fapa airport ah a va don hnu zarh 1 ah a thadih, a dam lo caah sizung ah aa piah, Covid-19 zawtnak a ngei ti an fehter.\nPi Aung San Suu Kyi nih Myanmar ram ah Covid-19 zawtnak ngei avoi 1nk bik kan hmuhnak in ni 14 a si cang. Zeitluk in dah zawtnak a karh ti cu tu hnu zarh 2, 3 ah a fiang ko lai tiah a Facebook account ah nizaan ah a ttial.\n“Myanmar ram ah avoi 1nk bik Covid-19 zawtnak ngei Tedim pa cu atu tiang sizung in a ttin rih lo. A zawtnak kan check lengmang lai i a thian taktak hnu lawngah sizung in kan ttinter te lai. Atu tiang ahcun sizung in ttinter dingin zeihmanh khua kan khan piakmi a um rih lo,” tiah Dr Thar Tun Kyaw nih a chim. – BBC Burmese\nUpdated on May 22, 2022 1:21 am


Sami Khua Ah Paletwa Ralzam Aa Dor Mi Minung 2,265 Chungah Nu Naupawi 24 An I Tel – FIAKFAIROCK\nKawl ralkap le AA hriamtlai kahdohnak ruangah Paletwa peng in minung 2,265 hna cu Sami khua ah aa dor mi hna chung ah nu naupawi minung 24 an i tel tiah tuanvo ngeitu siin theih a si. Chin ramchung Paletwa peng ah raltuk nak a fah chin lengmah caah khua mi hna cu himnak duh ah March 16 ni in Sami khua ah an zam hna. March 18 tiang cazin ning ah Sami khua ah a zam mi minung 2265 an si cang i cu chungah kum 15 in a tanglei le nino deuh minung Pa 367, Nu 372 le nu naupawi 24 an i tel.\nAtu lio ralzam hna umnak hmu ah Ti, Mei, puanvurh le ek-inn tibantuk chanbau in an um hna i a tuni tiang ralzam bawmhnak petu phu an um rih lo tiah mi Sami khua um mi, bawmhchannak kongah riantuan tu le People Hope Org. phu Director Jolly Aung nih pumpak facebook ah a langhter. thechinlandpost


Chin Miphun Caah Arfi, Chin Mino Sin Cakuat: By Rual Lian Thang – Chin 11 News\nChin Miphun Caah Arfi, Chin Mino Sin Cakuat: By Rual Lian Thang\nChin Miphun Caah Arfi, Chin Mino Sin Cakuat\nTulio Chin State ah a lar ngaimi cu Chin mino hna nan cawlcangh ning hi a si.Zoh a dawh i a tha ngai mi a lo. “Mino thaizing hruaitu” ti na si bantuk in thazing caah hruaitu tha a si ding zong nan si caah na lungthin i biatak in ruat law a tu na tuah cuahmah thil hi zeidah a si, zeidah ka tuah, ti hi he ruat law kan duhpi ngai hna. Tuah dingtu tuah u silaw tuah lo dingtu cu hrial hna u silaw cutin cun ram dawtu le miphun dawtu na si zia cu an langh lai.\nChin State ah, Chin miphun caah tiin federal State ah a sersiam khotu ding hi NLD, CNLD USDP, le CNP hna hi an si hrim loh! A cozah zong nih federal State sertu si ding zong in a co hlang hna lo. Cucu na fim i na hngalh pah ve ko a si ah cun na tuah cuahmah mi hi ruat law nangmah tein na ning a zak lai. Uico nih aw thawng a thei poah ah a bao bantuk in i bao sawh ding a si lo(uico he kan tahchun hna lo, nan si zong kan ti hna lo, nan lawh zong kan ti hna loh). Party kip nih Chin State le Chin miphun caah cucu kan tuah lai federal State ah kan ser lai, tibantuk bia hna maw i zumh sual in cawlcangh sual lai cih!\nChin mino hna,\nChin State caah, Chin miphun caah,le Chin ram caah tiin nun i pe in rian tuan na duh tak a si ah cun fim cawnnak ah hmaisa law cu nih cun lam an hruai lai.\nTha tein ruat hmanh! Chin State caah le Chin miphun kan caah mah tein i uk khawhnak lam, Chin State cu Federal State in a ser khotu ding cu CNF/CNA lawng lawng hi an si, ti hi philh hrim hlah! A cunglei ah ka langhter cangmi hna party pawl khi zohte CNF/CNA nih cozah a chawnh tikah donhkhantu chia bik hra an si, tihi philh hlah uh!\nChin arfi mino hna,\nChin miphun na dawt tak tak a si ah cun Chin State le Chin miphun caah kan lu bik a simi le kan hruaitu that bik zong a si mi CNF/CNA ah na lut lo, pasal tha le nusal nan si lo maw, zeitluk in dah Chin miphun nih ralkap kan herh! Ral umnak hmun ah cun ral kah khotu ralkap tha um a herh. Nunnak in tuahsernak a tel lomi tuahnak cu (just for a season ). Nizaan khua chungah hmunthur (hnawm)nan char, shirt dawh te he hman nan i thlak i na he tar. Zohhmanh!\nKan chim lai; hmunthur (hnawm)cu a tu na char lai i ruah a sur than tikah a um than peng lai i na char cawk lai lo. Model nan piahtu khi a si.\nChin State nih Chin mino an herhnak bik hmun hi CNLD Party mino ca a si lo dakaw.\nChin State nih an herh biknak hmun cu CNF/CNA caah chun mang a lim tertu Chin arfi mino si hi a si. Tuah tuan ding ah kan rianh ding:\n1. Fimnak cawnnak in Dr\n2. Kal, nunnak pek in CNF/CNA ca\n3. Thisen in Chin miphun caah (ralkap)\n4. CNF/CNA caah fundraising tuah\nTuhnu in cun CNLD pary mino ah i ser in maw khua chungah hmunthur(hnawm) char in vak lai u cih!\nChin miphun caah arfi,Chin mino nan si. Party arfi nan si lo, Chin miphun arfi nan si.\nCatialtu: Rual Lian Thang


Levitikas 23 (Leviticus 23)\n1 Bawipa nih Moses cu a chawnh i, 2“Israel mi cu, a caan khiahmi Bawipa puai, nannih nih pumhnak thiang caah nan thanh ding, a caan khiahmi ka puai hna cu, mah hihi an si, tiah chim hna. 3Ni ruk chung rianṭuan a si lai; sihmanhsehlaw ni sarihnak ni ah cun dinh zirziarnak sabbath, pumhnak thiang a si lai; rian zeihmanh nan ṭuan lai lo; nan umnak cio ah Bawipa ca sabbath a si. *23:3: Exo 20:8-19; 23:12; 31:15; 34:21; 35:2; Deu 5:12-14\n4“Mah hna hi a caan khiahmi Bawipa puai, a thiangmi pumhkhawmhnak, an ca i khiahmi caan cio i nan thanh hngami cu an si. 5Thla khatnak thla, a thla chung ni hleilinak zanlei ah cun Bawipa lanhtak puai a si lai. *23:5: Exo 12:1-13; Deu 16:1-2 6Cun cu thla ṭhiamṭhiam, a ni hleinga ni ah cun Bawipa ca i thilnu tel lo changreu puai a si lai; ni sarih chung thilnu telh lomi changreu nan ei lai. *23:6: Exo 12:14-20; 23:15; 34:18; Deu 16:3-8 7A ni khat ni ah a thiangmi pumhnak nan ngei lai, rian fak nan ṭuan lai lo. 8Sihmanhsehlaw mei in pekchanhnak Bawipa sinah ni sarih nan tuah lai; ni sarih ni ah cun pumhnak thiang a si lai; rian fak nan ṭuan lai lo,” tiah a ti.\n9Cun Bawipa nih Moses sinah, 10“Israel mi hna sinah hi bangin va chim tuah, ‘Nannih kan pekmi hna ram chungah nan luh i a rawl nan ṭuan tikah, nan rawl ṭuanmi theitlai hmasa bik phal cu tlangbawi sinah nan ratpi lai,’ 11cun amah nih faphal cu, cohlannak nan hmuh nakhnga Bawipa hmaiah a hninh lai; sabbath thaizing ah tlangbawi nih cun a hninh lai. 12Cun faphal nan hninh ni ah cun tuufa dotla, a pa, kum khat a timi Bawipa sin i khangh thawinak caah nan thawi lai. 13Cun cu he a si ṭimi changvut thawinak cu changvut dip ephah cheu hra cheu hnih, chiti he cawhmi, Bawipa sinah mei in thawi awk rimthaw cu a si lai; cun cu he a si ṭimi thlet thawinak cu mitsur hang hin cheu li cheu khat a si lai. 14Cun nan Pathian sin i pekchanhnak nan tuah hlantiang, cu ni theng tiang cu, changreu siseh, fangvoi a reu in siseh, a hring in siseh, nan ei lai lo; mah hihi nan techin fapar tiangin nan umnak kip ah zungzal ca nawlbia a si.\n15“Sabbath ni a thaizing, hninh thawinak faphal nan rak put ni khan nan rel lai i *23:15-21: Exo 23:16; 34:22; Deu 16:9-12 16zarh sarih kheng a tling lai, sabbath ni ni sarihnak a thaizing ah cun ni sawm nga a si lai; cu caan ah cun rawl thar changvut thawinak cu Bawipa sinah nan pek lai. 17Nan umnak hna khan hninh awkah, ephah cheu hra cheu hnih in sermi changreu hlum hnih nan rak put lai; changvut dip in sermi an si lai i thilnu he rawhmi an si lai, Bawipa ca i theitlai hmasa bik hna caah an si lai. 18Cun changreu he cun dotla tuufa pasarih kum khat cio a timi le cawtum no pakhat le tuukawng pahnih nan pek lai; Bawipa caah khangh thawinak an si lai, an changvut thawinak le thlet thawinak hna he cun, Bawipa ca i rimthaw mei in thawinak a si lai. 19Cun meheh tum pakhat sual thawinak caah, cun kum khat cio a timi tuufa a pa pahnih daihnak pekchanh thawinak caah nan thawi hna lai. 20Tlangbawi nih theitlai hmasa bik changreu he cun Bawipa hmai i hninh thawinak caah cun tuufa pahnih he cun a hninh hna lai; Bawipa ca i a thiangmi, tlangbawi vo an si lai. 21Cu ni theng ah cun thawngthanhnak nan ser lai; a thiangmi pumhnak nan tuah lai; rian fak zeihmanh nan ṭuan lai lo: nan techin fapar tiangin nan umnak kip ah zungzal ca nawlbia a si.\n22“Cun nan ram rawl nan ṭuan tikah nan lo cu a pawngri tiangin nan ṭuan lai lo, nan rawl ṭuan hnuah a mua zong nan sua lai lo; sifak le khual caah nan nganh hna lai: keimah cu Bawipa nan Pathian ka si,” tiah a ti. *23:22: Lev 19:9-10; Deu 24:19-22\n23Cun Bawipa nih Moses cu a chawnh i, 24“Israel mi hna sinah hi bangin va chim tuah. Thla sarihnak thla, a ni khatnak ni ah dinh zirziarnak ni nan ulh lai, muko aw he thanh cukmakmi hngalh camcinnak, a thiangmi pumhnak cu a si lai. 25Rian fak zeihmanh nan ṭuan lai lo i Bawipa sinah mei in thawinak nan pek lai,” tiah a ti.\n26Cun Bawipa nih Moses cu a chawnh i, *23:26-32: Lev 16:29-34 27“Hi thla sarihnak thla a ni hra ni hi remnak ni a si; nannih caah pumhnak thiang caan a si lai i nannih nih nanmah lila cu nan i temhinter lai i Bawipa sinah mei in thawinak nan pek lai. 28Mah ni hrim ah hin cun rian zeihmanh nan ṭuan lai lo: zeitintiah remnak ni a si, nannih ca i Bawipa nan Pathian hmai i remnak ser awk caah tuahmi a si. 29Hi ni i aa temhinter lomi paoh cu a mi hna sinin hlonh a si lai. 30Cun hi ni hrim i rian zeihmanh a ṭuanmi paoh cu, cu mi cu a mi hna sinin ka hrawh lai. 31Rian zeihmanh nan ṭuan lai lo: nan techin fapar tiangin nan umnak kip ah zungzal ca nawlbia a si. 32Nannih caah dinh zirziarnak sabbath a si lai i nanmah le nanmah kha nan i temhinter lai; cu thla ni kua ni zanlei in, a thaizing zanlei tiang nan sabbath cu nan ulh lai,” tiah a ti.\n33Cun Bawipa nih Moses cu a chawnh i, *23:33-36: Deu 16:13-15 34“Israel mi hna sinah hi bangin va chim tuah. Hi thla sarihnak thla ni hleinga ni hin ni sarih tiang Bawipa ca deu puai a si lai. 35A ni khatnak ni ah a thiangmi pumhnak a si lai; rian fak zeihmanh nan ṭuan lai lo. 36Ni sarih chung Bawipa sinah mei in thawinak nan pek lai; ni riatnak ni ah a thiangmi pumhnak nan ser lai i Bawipa sinah mei in pekchanhnak nan tuah lai; mah cucu a liannganmi pumhnak a si; rian fak zeihmanh nan ṭuan lai lo.\n37-38Hi puai hna hi Bawipa puai caan khiahmi puai cu an si i pumhnak thiang in nan hman hna lai; Mei in khanghmi thawinak hna pekchanh caan a si lai — cu thawinak hna cu khanghthawinak, changvut thawinak, raithawinak, thlet thawinak an si i anmah nite cio ah tuahmi an si — cun puai hna cu Bawipa sabbath hna hlei le Bawipa sinah na pekmi biakamnak thawinak le mah lungtho tein pekchanhmi thawinak hleiah khan a si.\n39“Thla sarih thla ni hleinga ni ah, ram chungin a chuakmi nan pumhkhawmh dih tikah, Bawipa puai cu ni sarih nan ulh lai; a ni khatnak ni ah cun dinh zirziar a si lai i a ni riat ni zongah cun dinh zirziar a si lai. 40Cun ni khatnak ni ah aa dawhmi thingkung theitlai hna le ungkung nge hna le, a hnah a buk liailuaimi thingkung nge hna le, tivakam inhliam hna cu nan lak hna lai i Bawipa nan Pathian hmaiah ni sarih chung nan i lawm lai. 41Mah puai hi Bawipa ca puai ah kum khat ah ni sarih nan ulh lai; nan tefachin tiangin zungzal ca nawlbia a si; thla sarihnak thla ah nan ulh lai. 42Deu chungah ni sarih nan um lai; Israel ram mi a simi vialte nih deu chungah an um lai, 43Izipt ram in ka chuahpi hna tikah khan Israel mi hna cu deu ah khua an sa ti kha nan tefa hna nih an hngalh nakhnga deu chungah cun nan um lai, keimah cu Bawipa nan Pathian ka si,” tiah a ti.\n44Cu bangin Moses nih Israel mi hna cu a caan khiahmi Bawipa puai hna kha a thanh hna.


Australia Ram In A Rak Tlungmi Tluang Za Thang Hnin Nih Hakha Sipin Pawl Hna An Mual A Photer Cikcet Hna — Salai Ephraim Thawngpang\nAustralia Ram In A Rak Tlungmi Tluang Za Thang Hnin Nih Hakha Sipin Pawl Hna An Mual A Photer Cikcet Hna\nAustralia ram in a rak tlungmi Tluang Za Thang Hnin nih Halkha Sipin pawl hna nih an tuah remh duhlo mi tithu/ti nam mi vialte hna cu an mit hmuh bak ah a thenh piak dih hna.Tluang Za Thang Hnin nun zoh ah hin cawn awk tampi kan nei cio.a bik in Halkha Sipin pawl hna rian t’uan ning fiantaktak in a langhter mi hi uar a um kho taktak.Tluang Za Thang Hnin nih Halkha khuapi chungah a tuah mi hna hi rak rel hmanh?\nAustralia in a rak tlung mi Tluang Za Thang Hnin hruainak in Hakha mizapi zun-inn le Khualbuk (Pyidaungsu Yeiktha) thianhhlimhnak July 12 ah an tuah.Hi mizapi zunput thianhtu hi Sipin riantuantu an si. Tluang Za Thang Hnin nih an tuan man phalh in a thianhpi hna, tiah kan theih.Hakha cu kan khualipi a si bantuk in a thianhlim ding hi a biapi tuk mi a si. Khua le ram ca ah saduhthah tampi ka ngei ko. Rian ngan pipi ngaingai ka tuan khawh rih lo ca ah mizapi zunput tal hi cu thianh ve ning ka ti ca ah ka thianh mi a si. Atu zunput hi tiang tein a um ahcun khuapi muisam a dawhter.\nNgandamnak ca zong ah a tha. Atu belte hi fihnung tuk a si. Zunte zunnak a si nain zunpi zong an kalchih tik ah a rim a nam, a thurhnawm i fihnung taktak a si. Mizapi ca a si bantuk in a hmangtu zong nih siikaan ngei tein kan hman a herh. Khuallian deuh thumhnak a si mi Pyidaungsu Yeiktha zong zunput zong fih a nung tuk. Khuallian ngeih tik ah zohchia ngaingai a si,” tiah Tluang Za Hnin Thang nih The Hakha Post ah a chim.\nHi kong ah Chin Ramkulh Sipin lutlai hlun, Pu Thla Hre nih, “Pehzulh in thianhhlimh khawh ahcun aa dawh tuk mi a si. Atu bantuk in mino pakhat nih khuaram thancho duhnak thinlung a ngeih mi hi lunglawmhpi awktlak ngaingai a si. Amah Tluang Za Thang Hnin bantuk mino tampi kan herh,” tiah The Hakha Post ah a chim.hi mizapi zunput hi CBCUSA bawmhnak in Hakha khuachung hmun 3 ah sak a si. Pehzulh in thianhlimh a si lo ca ah zunpi zunte, hmunthur dangdang a khat i fihnung in a um ca ah atu bantuk in Tluang Za Thang Hnin hruainak in an thianh mi a si, tiah kan theih.\nCredit: Chinworld Website\nVideo link credit the hakha post\nTagged Australia Ram In A Rak Tlungmi Tluang Za Thang Hnin Nih Hakha Sipin Pawl Hna An Mual A Photer Cikcet Hna\nIsrael Ram Hi An Hrocer Ning Tluk In Kah Tong Sehlaw Israel Minchim Awk Umti Hnga Lo →\n← Pasal Tha Kim Jong Un Nih North Korea Ram Nawl Ngeihnak Vialte Ting Dih A Timh Cang Hna


Hakha siizungpi nih kumkhat chungah minung 30 HIV zawtnak a ngeimi an hmuh. – LAI NEWS\nHakha siizungpi nih kumkhat chungah minung 30 HIV zawtnak a ngeimi an hmuh.\nHOME / NGANDAMNAK\nHakha siizung ah kumkhat chungah HIV zawtnak a ngeimi minung 30 ahmuh hna tiah thawng kan theih.\nKum 2018 , January thla in December thla kar lak tiang ah hakha siizungpi ah zawtnak a rak i piak mi pawl le thihlut dingin a ra mipawl thi checknak an tuahmi hna chungin minung 30 nih HIV zawtnak a ngei mi an hmuh hna cu a si.\n“Mah hihi kumkhat chungah minung (5446) an thi kan check mi chungah minung 30 nih HIV zawtnak an ngeih kan hmuhmi hna an si i C le B zawtnak a ngeimi kan hmuhmi hna zong tampi an um rih “tiah Hakha siizunguk Doctor Mang Biak Kung nih a chim.\n“Kum 2018 kum chungah thi a rak i check mi minung (5440) chungin C le B zawtnak a ngeimi minung (228) kan hmuh rih hna “tiah Doctor Mang Biak Kung nih cun a ti.\nHIV/B le C zawtnak hi pakaht le pakhat i chawnh a rang fawituk mi zawtnak a si i . Mah hmanh hi siizungah an rak i check mi chunglawng in an hmuhtheih khawh mi hna lawng a si rih. A lenglei ah zawtnak a ngeimi minung zeitluk in dah an tam rih nga ruah ah cun thinphang a si ko.\nB zawtnak le C zawtnak hi cu zuu a dingmi mino nih hin ngeih a fawi tuk mi a si. cheuckhat mi hna cu zuu dintii nak ah zuuhrai an i hrawm tii tibantuk ah hin an i chawnh theu tawn. Kuakzuk tii tibantuk zongin kan i chawnh fawi ngaimi a si caah tuah loding in kan i ralrig ngaingai a hau.\nA si khawh chung in B le C zawtnak (ကာကြယ္ေဆး) i khamnaksii hi kan i chunh pah lengmang awk a si.\nAungla NSang nih MMA International best Fighter of the Year laksawng a co.\nKhuate lei Sianghngakchia hna caah sehbing 10000 a hlu tu U Tan Thun Win\nThilfa tein thawk ko!


A poi tuk ee; A thining cu a fak hrinhrang ko. Chinmi nih kan tuah lo ding mi ti a kan cawn piak tuk si hram seh\nMinung kan nunnak hi zeihman a si lo ning hi!! Amah nih cun ka thi lai ti a zum hrim lai lo, Phone a tawn i, a phone cu battery a low caah a charge. Mah phone a charge mi cu a pum cungah a chia. Vanchiat in Electric shock ruangah a thi cawlh ko. Thei ding mi pakhat a si mi, natein kan tuah duh lo mi thil cu phone charge lio ah tawng lo ding a si. Natein mi tampi cu zeihman a si lai lo ti lungput an ngei ruangah charge lio ah midang he i chawn ti bantuk an hmang. Mah bantuk in charge lio ah cun ralrin tein Mobile tawng lo in um i zuam ding a si\nTu a thimi hi Thailand ram Nan District, Lawngpaung khuaah um mi a si. Amah hi kum 32 mino lio te a si. April 30, suimilam zanlei 2 ah a pum cungah phone charge a chia mi cu electric shock ruangah a thi tiah source nih a chim. Mah thawngpang hi Sem Yen Wiung Chewan nih a hman mi a si tiin a phuan. Source- Koaungkyi Mcra SH. Photo Credit : Thairad\nHakha ah thawngpang a lar ngai mi pakhat a si ve cu pastor pa kong cu mah ti hin a si…..Hakha khuah ah kan far nih coronavirus zawtnak a ngei ruang Laitlang kan buai dih, mi tampi nih media pawl fakpi in soisel le thangchiat an si, a ruang cu an luangtuk caah a si men lai. Natein Media pawl nih media rian a si ttin fakpi in an dir ve. Thiam ancohter ve ve hna, mah bantuk thawngpang in Laitlang a hninh lio ah thawngpang dang a vun chuak tthan mi pThantlang Peng, Tlanglo khua Baptist Pastor (Pension) Rev. Ngun Hau cu COVID-19 nawl buar ruang ah Thantlang Palek nih voi hnih tiang an auh hnu ah Biaceih Zung nih thla thum thong can ai ah tangka sing 3 daan an tat i a luat cang, tiah kan theih.\n“April 12 Thawhthan zarhpi zing ah khan Tlanglo khua Baptist Biakinn ah amah lawng thawngtha a chim. Khuami minung 30 leng anmah chuah in an hung chuak i an i pumh lio ah kan khua sii sayama nu nih hman a thlak i cunglei a theihter hna ca ah Cozah kawh auh a tonnak a si,” tiah BCJC upa Pu Ngun Za Thawng a chim.\n2020 April 28 ah Thantlang biaceih Zung nih thla thum thong can ai ah tangka sing 3 daan an tat i a bia an dither cang, tiah kan theih. Hi bantuk thiamthiam in Hakha zong ah Rev. Biak Lin Thang (COTR Pastor) le Evan Tawk Uk (Australia) zong Lungtat chiah rawn ah camping March 23-30 tiang tuah timh mi cu, March 28 ah Cozah nih an lawiter hna i tuanvo ngeitu Rev. Biak Lin Thang le Evan Tawk Uk cu Hakha thong ah nihin tiang biaceih ding in an chiah hna.\n“Hi hna pahnih zong hi Hakha Biaceih Zung nih voi 4 biaceih ding in an auh hna. April 30 ah zung chuak ding in a voi 5nak an auh than hna,” tiah COTR District President Rev. Chan Lal nih a chim. Rev. Biak Lin Thang le Evan Tawk Uk hi Hakha thong ah thla khat an um cang tiah kan theih.\nBe the first to comment on "A poi tuk ee; A thining cu a fak hrinhrang ko. Chinmi nih kan tuah lo ding mi ti a kan cawn piak tuk si hram seh"


KIA KONG HI THAWNGPANG TTHA A SI MAW? TULUK A CAWLCANG – The Chinlung Post\nKIA KONG HI THAWNGPANG TTHA A SI MAW? TULUK A CAWLCANG\nJuly 25, 2021 admin Chin 0\nTaluk cozah nih an ram ah Myanmar lei in covid zawtnak a karhmi a luh lonak dingah tiin Taluk-Myammar ramri ah hmunhma a khuarmi KIA sinah covid khamnak sii thonghra (10000) a bawmh hna tiah theih a si.Kan theih cio bantukin Myanmar cu nikhat hnu nikhat in covid zawtnak a karh chin lengmang. A thimi zong an tam chin lengmang. Siibawi le siizung lei riantuantu tampi CDM ah an luh caah siizung ah zohkhenhtu an um huaha ti lo.\nKhatlei in ralhrang nih mipi zohkhenhnak tha tein an tuah lo piin hnahnawhnak an tuah lengmang fawn. Atu bantukin dirhmun ah Taluk sinah bawmhnak kan hal i ramri ah a ummi Yunan peng nawlngeitu hna sin in KIA bawmhnak an kan pekmi a si tiah KIA lei in chimnak nawlngeitu Bohmuci Naw Bo nih AFP ah a chim. Hi covid khamnak sii 10000 chungah cheukhat cu tangka pek in cawkmi a si i tam deuh cu a bawmh in bawmhmi a si tiah Bohmuci Naw Bo nih cun a chim.\nTaluk cozah nih a thanhning ah Taluk ramchung dihlak ah covid zawtnak aa chawnh tharmi 57 an si. Mining 57 chungah 15 cu Myanmar ramri khua a simi Shweli ah a ummi an si i 1 chungah 12 hi Myanmar rammi an si tiah theih a si. A liamca cawn nili ni ah Taluk nih ralhrang bu sin covid khamnak sii an bawmhmi 736,000 cu Rangon a phan cang. Hi zong hi Taluk-Myanmar ramri ah a ummi hna kha papek in an chunh hna lai tiah theih a si.\nA sullam cu Taluk nih ralhrang bu sinah siseh KIA sinah siseh covid khamnak sii bawmhnak a pekmi cu Myanmar rammi hna an zawnruah caah si loin Myanmar in Taluk nih covid zawtnak thar a luh chinchin lonak dingah a si. Covid a chuahnak Taluk nih an ram ah covid a luh ding an phang tuk tinak a si cu! Credit: The Chin Post.\nThawngpang dang:Yangon mipi an i hngilh hnu ah mithi ruak tamtuk an phum hna tiah thanhnak an tuah. Yangon khuapi Yiwei le Thein Pin thlaanmual ah khoika mi ruak dah asi timi theih lomi ruak tampi hna cu vawlei phur motor ngan in an thir hna i, mipi an i hngilh hnu a kin lio ah an phum tawn hna tiah Thlaanmual pawngah a ummi pakhat nih thawngthanhnak a tuah.\nA thimi ruak pawl hi phungning tein khangh khawhmi an si lo ahcun Yiwei ah kangh dingmi ruak cu Thein Pin ah siseh Thein pin i, ruak cu Yiwei ah maw an rak phurhmi zong a si kho i, Motor ngan mi in ruak hi phurh a si caah mi ruak pawl hi theihpinak tuahmi a si maw si lo timi zong theih a har ngaingai.\nZantlai hnu ah hin motor pahnih a rak ra i, a muih hnu minung an kin lio ah an rak phurh hna i, an khaang dih hna lo. Kan theihning ahcun Thein Pin thlaanmual ah an phum hna ti a si. Khangh dih thlu khawh asi lo. Zantlai zongah Yiwei thlaanmual ah ruak khangh ding tampi an um peng tiah a chim chih. July ni 10 thok in oxygen i deih lo ruangah a thimi an tam cang.\nJuly ni 13 le ni 14 hna kha cu ruak khangh dingmi an tlar in an tlar hna. July ni 20 zongah Yangon Thlaanmual pali ah nikhat i ruak thong 1200 in 1300 hrawng khangh a si. Cun nizan ti awk zongah Yangon thlaanmual pali ah ruak an khangh mi hi thongkhat a si cang. Hi konghe pehtlaiin ralhrang lei nih biadik an chuah duh lo, a thimi nak tlawm peng in thanhnak an tuah ti asi.\nYANGON MIPI AN I HNGILH HNU THIL CANG AN LANGHTER\nRAM LE MIPHUN CAAH CDF PASALTTHA PATHUM NIH NUNNAK AN PEK TTHAN EE


Coronavirus a Tlun hnu in US Billionaire pawl $434 billion a Miak an Hmuh – FIAKFAIROCK\nCoronavirus a Tlun hnu in US Billionaire pawl $434 billion a Miak an Hmuh\nCoronavirus a tlun ruangah, The Great Depression hnu ah avoikhatnak US economy a tlakchiatbik lio caan a hung si ko nain, American mirum cem pawl hna cu an rum chin an panh lehlam.\nA tam u American mipi pawl cu virus a karh ruangah an chawva lei an thancho ning a hnung nuar ngai lio ah, March 18 in khan cun US billionaires pawl an ngeihchiah belte cu $434 billion tiangin a hung karh, tiah Americans for Tax Fairness le Institute for Policy Studies’ Program for Inequality nih an chim. Tutan thawng an thanhmi hi US ah a ummi Americanmi billionaires minung 600 hna an ngeihchiah kong a tawlreltu Frobes chirhchanh in an thanhmi a si.\nFebruary 19 lio i Stock Market a dirhmun in khan, March 18 in cun 29 percent tiang a hung tla vurmar.\nA rumbikmi American minung 5 – Jeff Bezos, Bill Gates, Mark Zuckerberg, Warren Buffett and Larry Elison – hi virus a tlun lio i an miak an hmuhmi hi $75.5 billion, asiloah 19 percent a si. A liamcia thla hnih chung i American billionaire 600 hna an ngeihchiah vialte lak i 21 percent tluk hrawng hi a cunglei mirum 5 hna nih an ngeihmi buaktlak tuak piak ning a si.\nAmazon CEO Bezos le Facebook CEO Zuckerberg lawng nih a miak an hmuhmi hi $60 billion a si i, cucu tutan mirum 600 nih a miak an hmuhmi $434 billion lakah 14 percent hrawng a si.\nAmerican minung million tampi cu inn lawngah an i erh hna tikah, online bochan in an duhmi cawk lawng an rian ve cang. Amazone shares hi Thursday in khan $2,499 a phan i, cucu 2020 awtka hrawng i a share ($1,898) he hun thahchunh ah cun 29 percent tiang a kaiter khawh, tinak a si. Zuckerberg zong cu $79 billion tiang a kaiter, cucu percentage in cun 46.2 tinak a si.\nBillionaier zong hi an karh chinchin fawn. March in khan cun, American billionaire hi 614 tiang an hun phan cang i, April le May thla chungah cun minung 630 tiang an hung phan, tiah Forbes cazin nih a langhter.\nCu ti mirum pawl an chawva a karh lei lawngte a panh lio ah cun, vawlei economy belte cu daithup in ai din mi ko khi a lo i, American mipi riantuan lo dirhmun a ummi hi 38.6 million an hung phan. Tutan virus nih hin, The Great Depression hnu i rian an serchuahmi vialte zong cu a hun hrawhpiak dih hna.\nTutan pulrai nih hin American ah ngeichiah lei i khahlonak horkuang (gap) faaktuk in a chuahpi. Cu tikah, billionaiers pawl hi economic lei i rualranlonak (economic inequality) muisam an hung keng cang, tiah ATF’s executive director Frank Clemente nih a chim.\nBillionair paoh an thangcho ti a si lem lo. Under Armour founder le chairman Kevin Plank le bang cu a chawlehnak hi 6.8 percent tiang ($1 billion) a hung sung lehlam. Ralph Lauren a chawlehnak hi $5.6 billion tiang a sung. Chelsea Bawi\nPresident Donald Trump Nih Pu.Joe Biden A Vun Phomh Ning Cu A Rel Nuam Dawm Hih\nVirus in a Thimi 100,000 an Naih Cuahmah ko bu Zongah cun American mipi pawl Beach le Pangpardum ah Holiday an Hmang salam hna


A Naupa Hmemi Pa Hi Nu Nih An Uar Deuhnak A Ruang 5 – FIAKFAIROCK\nA Naupa Hmemi Pa Hi Nu Nih An Uar Deuhnak A Ruang 5\nBy john vanbawi on February 12, 2019\nPa a tam u nih cun naupa lian paoh hi a ttha i nu nih an uar deuh hna tiah an ruah nain a tak tak ah cun a rak dik dih lem loh. Cun pa 80% nih hin an naupa size hi an i lungsak loh i a hme deuh tiah an ruah. Sinain naupa hmemi pa hi nu nih an rak uar deuh hnanak a ruang 10 cu a tawi fiangnak in kan van langhter.\n1nak ah naupa a hmemi pa pawl hi mi ngan dam an si deuh hna i an ta dir caan a sau kho deuh. Cu tikah caan sau deuh an cawlcang kho i an nupi cu an lawmhter kho deuh hna. 2nak ah nu caah fahnak a chuahter lo caah a si. Nu nih a fah tuar lai hi an ttih tuk i an feeling a zor kho.\n3nak ah nuapa hmemi pa hi nu caah nih chuak an si caah nu cu an i lawm khun. Nu ai lawm ahcun tuahpi an fawi deuh. 4nak ah naupa a hmemi pa cu nu nih an diriam kho tak tak lo caah tuah lengmang an duh hna. Simh timi an ngei kho loh. 5nak ah naupa hmemi pa hi an ci a ttha khun i nau pawiter khawhnak lam an ngei deuh.


Joe Bidden nih hmasabik a von tonmi cu Kawlram Ralkap uknak an lak hi a si. – Hakha Cherry\nJoe Bidden nih hmasabik a von tonmi cu Kawlram Ralkap uknak an lak hi a si.\nUS President kip nih an term chung ah foreign policy he pehtlaih in challenging an ton cio.\nObama nih a tonmi challenging cu ISIS an si. A phisin kho lo i, a von changtu Trump nih a phisin. Trump nih a tonmi challenging cu Covid-pandemic a si. Election sunghnak ah a hman i, Joe Bidden chan ah a thiang lai tiah ruah a si.\nJoe Bidden nih hmasabik a von tonmi cu Kawlram Ralkap uknak an lak hi a si. Mahhi Joe Bidden caah challenging a si ko hnga maw? Zeitindah Kawlram kong hi phisin te hnga? Vawlei cungah statement a chuah hmasabik a si i, a ttialmi ah “tuanvo ngeitu cungah “action” kan lak lai” a ti bak ve ko i, zeibantuk phun indah “action” cu a lak te hnga?\nHi thil hi a zungzal in Kawlram aa thleng thainak ah cang hram seh tiah kut ka sih ko. Lion ruak in khhuatizu/honey a chuahtertu Pathian nih a ttha lei in kan ser piak hram seh.Credit-Zasang Cinzah\nAdang relchap:Chin Ramkulh Minister pali an kan thlah: Minister Pu Sui Thio :Chin Ramkulh Cozah Cabinet hna cu February 1 ah Ralkap nih uknak nawl an laak lecangka in Hakha Ralkap nih an tlaih hna i pali an thlah hna tiah kan theih.\nChief Minister tel in a taang rih mi hna cu zeitik ah an thlah te hna lai ti cu theih a si rih lo tiah thawng kan theih.Credit-The Hakha Times\nChin Ramkulh Minister pali an kan thlah: Minister Pu Sui Thio\nNLD hitluk a cakmi hmanh zaankhat ah pakhat hmanh tanglo in vatebu hlawm in an hlawm hna.


Mi 15 SAC Ralkap Nih An Tlaih Hna - News and Media\nAyeyawady ramthen, Ngapuhtaw(ငပုတော) peng Haigyikyun ah ummi Ngapimah(ငါးပြေမ) khuabawi U Zaw Thun (ဉီးဇော်ထွန်း) fimtawl a si hnu ah kum tlinglo minung 3 tel in tualchung mi 15 cu SAC ralkap le palik nih an tlaih hna tiah tualchung mi hna sin in theih a si. U Zaw Thun thah a ton ni April 19 zaan ah tualchung mi 10 tlaih an si i nihin Aprlil 22 ah minung 5 SAC ralkap le palik nih an tlaih than hna tiah tualchung mi nih an chim.\n”Zaw Thun thah a ton nizaan bak ah kum 4 ngakchia pate pakhat, kum 5 nute pakhat le kum 12 nute tel in minung 10 an tlaih hna. Khuami hi lo thlawh in a paw aa cawmmi lawng te an si, Zei hmanh a theithiam rih lo mi ngakchia an tlaih chih mi hna hi cu SAC ralkap pawl hi an sual hringhrang ko tiah tualchung mi pakhat nih a chim.\nPalik thawng petu an um ruang ah tlaih an ton hi a si tiah a chim chap.\nTaih a tong mi mipi hna hi PDF he pehtlaih an ngei lo tiah khuabawi a fimtawl tu Pathein Western Defense Force (P.W.D.F) rian ngeitu pakhat nih Mizzama ah a chim. SAC uk duhlo langhter nak ah aa tel mi Ngapimah (ငါးပြေမ) khuami cheukhat le tualchung mi hna cu SAC ralkap le palik nih an kawl hna i an tlaih hna caah an kan tlaih than sual lai ti’n tualchung mi hna thinphang in an um. Crd – TCP


DR SASA CAKUAT HI THINLUNG APIALTER KHAWH CAAH KA VUN LEH:SALAI MANG HRE LIAN – The Chinlung Post\nDr. Sa Sa nih Chin miphun sin ah cakuat a ṭial mi Hakha le Thantlang peng ah an phawt dih mi ka hmuh. Chin miphun nih tutan thimnak ah zei bantuk Party dah thimfung pek a herh timi a langhter. A bik in ramkomh huap ramkhel Party le cozah a ser kho mi Party thimfung pek ding in Chin miphun dihlak sawmnak le forhfialnak a tuah. NLD thimfung rak pe uh a ti duhnak. Facebook le Online biaruahnak ah cun tleng ko in NLD thimfung pek ding ah a chim.\nDr. Sa Sa nih ramkhel policy aa fian lo leng ah nihin Chin miphun nih ramkhel kan tuah hnawhchan mi phundang pi in thinlung a pialter khawh caah ka vun lehnak a si. Cun khat lei in Chin Party zohniamnak he pengtlang asiloah miphun ṭengnge lente i celh in ramkhel nan tuah a kan ti. A char mi cu NLD ah cun Chin miphun ṭengnge an tling dih. Mara zong, Lautu zong, Zophei le a dang vialte an in tel dih. Chin Party ah Mara an i tel ṭung lo. Minung ṭengnge hi pangpar bantuk a si. Pangpar cu lente ah i celh awk a si lo a ti.\nRamkheltu asiloah ramkhel kan tuah lai kan ti ahcun dirhmun pahnih fianglak in kan ngeih a herh. Pakhatnak ah miphun sinak fek tein i cohlan a herh. Pahnihnak ah cu na cohlan mi miphun lungput (amyothazi seidat) ngeih a herh. Chim duhmi cu miphun ah Chin maw, Kawl maw, Kachin maw ti in naa cohlan a herh. Chin tiah naa cohlan ahcun Chin miphun lungput (Chin Amyothazi Seidat) ngeih hrimhrim a herh. Kawl tiah aa cohlang mi nih Chin Amyothazi Seidat a ngei kho lo.\nCNLD nih Chin miphun ṭengnge le ṭhencheunak a aupi bal lo i Chin miphun ah pum khat kan sinak le Chin chung ah i funtomnak le lungrualnak tu hi a dirpi mi le a tlaihtleng a si.Hi zawn ah hal awk a um mi cu ramkomh Kawlram cu tlangcung mi dihlak fonh in ser mi a si caah Chin lungput lawng cun a si kho lo. Pyitaungsu lungput ngeih a herh ti mi a si. A hman. Pyitaungsu lungput (seidat) cu zeidah a si.\nPyitaungsu kan ser lio ah Panglong hnatlak ning in tlangcung mi dihlak i tlukruannak le mahte khuakhan lairelnak ngei in ramkomh kan ukṭi hna lai ti kha a si ko.Kawl nih tlangcung mi tlukruannak ca ah Pyidaungsu lungput ngei in Panglong hnatlak tlinternak ṭuanvo an ngei. Chin nih kan ngeih ve i Kachin nih an ngei ve. Nihin tiang kan ngeih khawh lo ruang ah kan ram a buai rih i remdaihnak a um rih lo hi a si.\nPanglong biahren a tlam a tlin nakhnga Pyindaungsu lungput kan ngeih dih lawng ah kan ramkomh Kawlram a dam lai, remdaihnak le tlukruannak a um lai. Dr. Sa Sa nih Chin ramkulh ah Airport tampi tuah in ṭhanchonak ser le ramchung ramleng mi hna he pehtlaihnak ṭhat a herhnak a chunmang a chim. Hi saduhthah hi upat lo awk a ṭha lo i ahopaoh kan i lawm cio. Pathian nih a saduhthah zong tlamtlinter hram seh. Khat lei bel in ruah awk a um mi cu Airport saknak, University ṭhaṭha saknak le tuahnak nawl hi Policy cung ah aa hngat i Chin mi kut ah a um lo ti hi a si.\nKawlram chung i a ummi ramkulh dang le ramṭhen dang ah Airport an ngeih hi a hlan tuk cang. University an rak ngeih cio cang. Kanmah Chin mi nih University kan ngeih cu a kum lawng a si rih. Zei ruang ah dah Airport tuante in Chin ramkulh ah a rak um lo, University a rak um lo, hihi Policy ruang ah le miphun thleidannak ruang ah a si ti hi kan i fian a herh. University kong tlawmpal in vunlanghter ka duh. A hlan ralkap chan in Chin ramkulh ah University tuah ding timhtuahnak cu a rak um lengmang.\nNawlngeitu an ra i Hakha, Falam, Tedim tbk in khuanu khuapa an rak chawnh hna. Mah le khuapi cio ah cun rak chiah duh cio a si i nan i uhnah ti in Kalaymyo, Tedim peng ah an chiah. Khaikam College an rak ti i atu cu Kalay University tiah an thlen. Cu hmun cu Chin ramkulh a rak si nain atu cu Sagaing ramṭhen ah an luhter cang. Zei ruang ah dah cozah pakhat nih Chin miphun pakhat a si ve mi University pakhat tal tuan in an rak tuah lo. A ruang tampi a um kho mi lak ah hngalh ding mi cu Chin miphun cu American Baptist Mission (ABM) thawng in Khrihfa ah kan cang.\nKhrihfa kan sinak in Chin miphun karlak rian ṭuanṭinak le i funtomnak tampi a um. Falam ah Zomi Theological College (ZTC) Bible sianginn a um (atu cu CCTI tiah an thlen). Hakha ah Chin Christian University a um. Hi Bible sianginn kan ngeihmi nih chak le thlang in sianginn kan ra kai cio. Khrihfa bu i hawikomh in CBC tibantuk, CACC tbk thazaang a ṭhawngmi bu in funtomnak he rian kan ṭuanṭi khawh mi, Mission rian kan ṭuan khawh mi tampi an hmuh. Chin miphun kan thazaang hrampi a siti cu fiang tein a kan uktu Kawl cozah nih an hngalh.\nCu tikah Chin ramkulh ah University sak le tuah hi an rak ṭhulh zungzalnak an Policy a si. Chin ramkulh ah University a um ahcun Chin miphun chak le thlang, peng khat le peng khat an i naihniam lai, an lung a rual lai ti fiang tein an hngalh. Cu bantuk in kan lung i rual in, kan thazaang a thawn ding hi miphun dang uktu hna nih an rak duh lo. Cucu fiangte in kan hngalh le kan theih a herh. Miphun thleidannak caah Policy muru in an rak tuah mi a si.\nZeiruang ah Airport a um lo. Chin ramkulh ah Airport a um lo ruang ah harnak a tong mi tampi kan um men lai. Ngandamnak lei rianṭuannak a cham bau. Lakhruak (Emergency) in dam lo ruang ah Rangoon le Mandalay ah aa thlop mi mizaw tampi a um men lai. Airport um lo ruang ah hmakhatte ah kal kho loin Chin miphun in nunnak a liammi zong tampi kan um kho men. Airport hna an rak tuah lo mi hi miphun thleidan le kan covo buar a si hi kan hngalh a herh. Chin miphun cu kan sii a fak, ramkhel in namneh kan tong.\nChin miphun kong hngalh duh ah UN nih a thlah mi, Europe nih a thlah mi, US nih a thlahmi Chin ramkulh rat an duh. Kan miphun sining theih an duh. Asinain Airport a um lo tiin uktu cozah hna nih lam tanṭim in an kirter hna. Ram pakhat ah UN aiawh in siseh, ramdang cozah aiawh in siseh, thlah mi palai an humhimnak ṭuanvo hi cozah nih a ngei. Chin ramkulh cu lam le sul a ṭhat lo caah kal hlah uh rak ti peng a si. Miphun dang, ramdang le UN hna nih Chin ramkulh kan sining, namneh kan ton mi an hngalh lai ti an phang i hi uktu cozah nih an rak duh bal lo.\nHihi Policy le namnehnak ruang ah a si ti zong hi fian a herh hringhran.2012 December 28 – 30 kar Rangoon i tuahmi ramkomh cozah le CNF biaruahnak ah CNF nih Chin National Day (CND) cu cozah nih ulh ni (State Holiday) ah tuah ding, Airport tuah ding, University tuahding hi biatak te in an chim. Cu lio ah Chin Party in MP a si mi Pu Ngun Maung le Paw Lia Lun zong an kai i CNF biatung cu fakpi in an dirkamh hna. Zei ruang ah dah Kawl cozah namnehnak le thleidannak Policy a si kha fiang tein an hngalh.\nCND cu Chin miphun tuanbia ah kan lung aa rual i miphun pakhat sinak kan langhter ni a si. Ram uk bawi uknak hrawh in zauk phung (democracy) uknak in Chin ramkulh i hruai ding ah kan pupa hruaitu hna nih khua an rak khan i Chin miphun pum khat sinak, kan miphun covo le limhang an langhter ni a si. Hi bantuk tete hi miphun dang nih an kan duhpiak lo. Hihi ramkhel (Politics) a si i CNF kan pa le nih biatak te in an doh i an kan hngalhter. Hi bantuk miphun thleidannak le namnehnak Policy hi kan i fian a herh. Tlangcung mi paoh nih kan khel mi cu mahte khuakhan lairelnak (Self-determination le Federal) a si.\nPanglong hnatlaknak bantuk tein mahte in uknak nawl le khuakhan lairelnak a si. Naypyidaw cozah orh lo le hal loin ṭhanchonak tuahnak nawl, University saknak nawl, Airport saknak nawl pawl hi a si. Nihin Federal ram i aa hruaimi Germany, Canada tbk pawl cu aa hla rih. Tuluk ramchung ah a um nain tualchung nawlngeihnak (Internal Self-determination) a ngei mi Hong Kong le Taiwan khi zoh ko hna usih. Tuluk cozah hnatlaknak tel loin anmah te in ṭhancho tuahnak nawl, University saknak nawl, Airport tuahnak nawl, ramleng chawphum tu sawmnak nawl le World Bank le IMF pawl ramdang he i bawmh in rianṭuahnak nawl an ngei.\nCu nawlngeihnak an ngeih ruang ah Hong Kong le Taiwan cu vawlei cung ah University ṭha bik le ramleng chawphum in sipuazi lei in zohchunh tlak ah an i chuah. Cucu kan duh mi a si. Chin miphun hi ramleng ah minung thazaang (Human Resource) tampi kan ngei. Miphun dang nih Chin ramkulh ah University an sak khawh nakhnga, Airport an sak khawh nakhnga, chawphum (Investment) an tuah khawh nakhnga Naypyidaw ah hal loin kanmahte in tawlrel khawh le nawl ngeih kan duh.\nHi bantuk in kanmah tein tawlrel khawhnak le tuah khawhnak hi miphun dang uktu hna nih an duh lo caah kan au peng i tlangcungmi nih hriam an tlaih mi hi a si. Mahte khuakhan lairelnak caah hriam an tlaih mi hi a sawhsawh a si lo. Hihi fiang tein kan hngalh i kanmah miphun kanmahte in uknak nawl, tawlrelnak nawl le a tling mi Federal hi kan i zuam a herh. Cucu kan miphun in bochan mi kan pa le kan u le nih fian lo a si tikah miphun dang bochannak le ṭihzahnak a chuak zungzal. Chin ramkulh cu nihin ah Kawlram ah sifak bik kan si. Cozah nih kum tin tangka a kan chiahpiak mi hi a tlawm tuk rih.\nCozah a rian cu harsa an tamnak le ṭhancho a tlawmnak hmun papek ding a si. Cun zapi nih kan fian a herhmi cu cozah tangka hi mizapi tangka, kanmah chaw aa tel ti hi kan i fian a herh hringhran. Zeitindah cozah tangka a luh. Pakhatnak ah pumpak cio nih, riantuan mi nih kan hmuh mi thla hlawh, kan ṭuanmi man ngunkhuai kan pek dih (cozah tahnak in thlahlawh tlawm mi cu pek a si rih lo). Pahnihnak ah ramchung ramleng Company nih cozah ngunkhuai an pek. Cite ei lo kan um lo. Telephone aa tlaih lo kan tlawm. Datsi kan hmang i innlo kan sa dih.\nCu kan cawk mi cu Company pawl nih cozah sin ah ngunkhua an pek hnu ah zuarnak nawl an ngei i an kan zuarh. Cu an pekmi ngunkhuai cu rampi tangka a si. Company pawl zuar mi thil kan cawk caah kan tangka aa tel ve. Pathumnak ah ramchung kokek thilchuak, thingkung le thilri in cozah tangka a lut. Chin ramkulh in kan thing an lak mi vialte hi cozah sin ah a lut. Kachin ram ah lung mansung an lak mi vialte cozah sin ah a lut (Global Witness Research phu nih 2016 kum i report an chuah mi ah Kawlram cozah nih Kachin ramkulh in sui man a lakmi hi 2014 kum lawng ah Dollar Billion 31) renglo a si a ti).\nPalinak ah ramdang bawmhnak le ramdang cozah le Bank pawl tangka cawihnak in cozah tangka hman a si. Nihin NLD chan ah ramdang cozah tangka a cawi mi hna a tam tuk. Cu a cham tu ding cu mizapi lila kan si ko. Cucaah cozah nih tangka a ngei lo i cozah a ṭuan mi nih mizapi tangka tawlrel in ṭhanchonak an tuah mi hi a si. Hi vialte hi Naypyidaw nih nawl ngeih loin kanmah te in nawlngeihnak caah Federal le Self-determination kan ti lengmang mi cu a si.\nA donghnak ah mahte in uknak nawl le tawlrelnak nawl (Self-determination and Federal) kan ti zungzal mi hi a sawhsawh a si lo. Hi a tlam a tlin nakhnga Panglong hnatlaknak a cohlan le tlamtlinter a herh. Kan chim cang bantuk in Panglong hnatlaknak a muru cu Chin cu Chin, Kawl cu Kawl, Shan cu Shan, Kachin cu Kachin nih uk ding a si ko. Hi ti uk khawhnak caah Chin miphun nih Chin Party thimfung kan thlak a herh.\nKachin nih Kachin Party thimfung an thlak a herh ve. Kawl nih Kawl Party an thlak a herh ve. Cucu Panglong a tlamtlinternak a lam pakhat a si. Kawl miphun le Rakhine le Shan miphun cu an miphun ah an hram a fek. Kawlmi nih Chin Party ah a lut lai lo i thimfung a kan pe lai lo. Anmah miphun party dirkamh le thimfung pek cu kan ṭuanvo a si timi fiang tein an hngalh. Cucaah Chin miphun zong nih Chin Party thimfung pek le dirkamh cu kan ṭuanvo a si. Chin Party ṭanpi le thimfung thlak hi Kawl huat le Kachin huat a si lo. Mah miphun limhang le covo dirkamh a si ko.Salai Mang Hre Lian (Campaign Strategist, CNLD Hakha – Thantlang) Credit: CNLD Hakha-Thantlang


HRIAMNAM TAMPI A PHUR MI RALHRANG TILONG KIA NIH AN KAH – The Chinlung Post\nMay 16, 2021 admin Kawlram 0\nRalhrang kawlralkap minung 50 hrawng an cuannak Tilong cu KIA hriamtlai nih an kah hna. Hi konghe pehtlaiin thanhnak an tuah mi cu tuni May thla ni 16 zinglei ah Kachin ram Shwe Gu lei panh in a rak kai mi hriamnam le ralhrang kawlralkap a phur mi Tilong pahnih cu KIA hriamtlai lei nih an kah tiah theih asi.\nKIA nih an kah mi Tilong ah hin hriamnam tampi a um i, ralhrang kawl ralkap cu minung 50 hrawng an si tiah an langhter. Tilawng 2 si ko nain pakhat tu cu a yan bantuk in a kal mi asi tiah KIA lei hruaitu pakhat nih a chim. Tilawng min hna cu Poh Tan le Pin Long ti an si. Ralkap lei zong nih tilawng cung in RPG hmang in an kan kah ve hna tiah an langhter chih.\nA luancia mi ni tlawmpal zong ah tutan thil an cannak hmun ah hin ralhrang kawl ralkap tilawng zong KIA nih an rak kal bal cang hna, Culio ahcun ralhrang kawl ralkap lei eidin pawl an rak chuh khawh hna tiah theih asi. Tuni tukdoh kahnak kongah minung zeizatdah a nunnak aliammi le hliam atuarmi an si timi tu cu an langhter chih lo.\nThawngpang:Hakha CDF biachahnak tuahmi hi ahmantuk, ralhrang minung pawl cu thah hna lo ahcun an tho tthan sual lai an ti bak ko. Chinland Defense Force Hakha hruaitu pakhat nih Yangon hrambunh thawngzamhnak a simi Khit THit Media ah fiang hlang tein a chim. CDF lei nih thanhnak an tuahmi cu a tanglei bantuk in an langhter.


GOOD NEWS: UN AH RUSSIA LE TULUK AN MUALPHO, AN SUNG DIAM – The Chinlung Post\nGOOD NEWS: UN AH RUSSIA LE TULUK AN MUALPHO, AN SUNG DIAM\nJuly 2, 2021 admin World News 0\nThawngpang ttha. Kawlram kongah Russia le Tuluk an tlamtling tilo. Hmaichia in an tuah hna. Tuluk le Russia nih UN ah kawlram kongkau cu ceih tilo dingin an rak timi cu an tlamtling lo, Kawlram kong ceih dingin hnatlaknak an tuah. Hi konghe pehtlaiin NUG Union Minister U Aung Myo Min nih a timi cu UN nih tulio dirhmun topumhnak ah kawlram ai awh cu topumhnak ah tel a sianh hna lo.\nSeptember thla chungah tuah dingmi tonbiaruahnak ah kawlram ai awh in UN ah ahodah ai tel lai timi Human Rights Council nih a chuahpi cang. Hi lio dirhmun ah ram tthenkhat palai nih UN Human Right Council ah kawlram kong ceihkhan tilo dingin nawlnak an tuah. Asinain vote an lak tikah kawlram kong ceih a duhmi nih an tei hna.\nKawlram kong ceih a duhmi hi ram 26 an si i, kawlram kong ceih a duh lomi hi ram 7 an si. Vote a thla lomi hi ram 14 an si. Curuangah UN human rights council meeting ah siseh SECURITY COUNCIL ah kawlram kong cu ceihkhan ding in biachahnak tuah asi cang tiah a chim. Kawlram konghi ceihkhan ti lo dingin Tuluk le Russia nih an chuahpi mi cu a tlamtling ti lo.\nThawngpang:Kawlralkap hrang hna nih Tuluk le Russia an i pehtlaihnak kongah ramkheel minthang U Than Soe Naing nih thil sining a si. U Than Soe Naing nih a chimmi cu kawlralkap hna nih Russia le Tuluk an pehtlaihnak hi thildang pi ah khin a si lem lo. UN ah biachim khawhnak nawl an ngaih ruang ah a si ko. Dantatnak le phihkharnak lak in an chanh hna hi a tam ngai cang.\nFALAM PALEK MEITHAL KAH MI A NUNNAK A LIAM


Saya Herh Lian Chungkhar Sinin Lunglawmhnak Bia – Chintanbo\nAugust 2, 2021 admin CABIA 0\nPa Herh le a chungkhar kan cungah dawtnak, zawnruahnak, zaangfahnak he a kan dirkamhtu nan dihlak cungah lunglawmhnak chim lo in kan um kho lo. A hmasabik ah kan nunnak a ngeitu le a kan daw zungzal tu “Thihnak Teitu Minthang Khamhbawi” kan Pathian a min thiang ka thangthat.\nCung Cung pa kan conghhramh chung vialte le mual a kan liamtaaknak in ruak kan i hunh chung vialte le thlan a tlak tiang a kan dawtu hna: Kan Khrihfabu LBC kan Pastor te le Mino vialte nih chunzaan in thih-nun ruat loin Oxygen nan kan khanpiak, khuaza tungpang nan hriat i a si kho ti lomi chung tiang zong in chambaulo tein nan kan dirkamh. Cun, kan thih zaan in thlan kan tlak tiang catbaang lo tein nan kan umpi, nan kan hnemh, thazaang nan kan pek, thla nan kan campiak Lunglawmhnak chimcawklo kan ngei.\nCun, khaulin lak le tihphannak tampi lak zongah mah nunnak hmanh ruat loin Oxygen a kan khanpiaktu Saya Thawng Tha Thang le a mino nan dihlak cungah le Lai Chiatthat Bu nan cungah chimcawklo lunglawmhnak kan ngei. Kan zawt chungah dawtnak le zawnruahnak dihlak he ti le rawl le ei-din phunphun a kan cawkpiak i a kan chantu chungkhar le pumpak nan dihlak cungah kan i lawm ti leng cun chim ding kan ngei ti lo.\nDawtnak le siaherhnak he phone a kan chawntu, message in thazaang a kan petu, le thla a kan campiaktu nan dihlak cungah lunglawmhnak chimcawklo kan ngei. Sii le ai le vitamin lei le fimthiamnak lei in a kan zohkhenh i a kan bawmchantu Dr. Za Za cungah lawmhnak chimchawklo kan ngei. Ramchung ramleng in kan zawt chungah siseh, thihnak kan ton ri in nihin ni tiang kut a samh i chaw le va he a kan tanpi tu dawtu nan dihlak cungah kan i lawm hringhran. Cham awk a tha ti loin nan kan dawtnak vialte Bawipa nih kan theihpiak dih ko seh.\nMin chim tein vun laughter ka duh ko: sii-ai le vitaminlei ah ruahnak a kan petu Pu Joel Ling te chungkhar cungah siseh, Solomon pa te chungkhar cungah siseh, Sayamah Khin Khin cungah siseh, oxygen le pangpar a ka cahpiaktu Pi Esther cungah siseh, a lam kip in kan zawn a kan ruat i a kan dirpitu min kan langhter khawh lo mi dawtu nan dihlak cungah lunglawmhnak chimcawklo kan ngei.\nKan Kawlram chung um Lai Mino thawk in vawlei cung ramkip in amah Pa Herh philhlonak le ngaihchiatpinak nan langhtermi vialte nih thazaang a kan pek i a kan hnemh fawn. Nan dihlak cungah lunglawmhnak chimcawklo kan ngei.\nLamhlat lamnai, ramchung ramleng in bul a kan petu le a kan kuatu nan dihlak lak cungah lawmhnak chimcawklo kan ngei. Min chim in kan langhter khawh dih lai lo caah nan ka ruahthiamnak lai zong kan nawl fawn hna.\nCun, a thaw hmanungbik ah Cung Cung Pa nunnak amah Bawipa kut ah a ap i thla a campiaktu Rev. Sang Hre cung zongah lunglawmhnak tampi kan ngei. Hihnu hmailei zongah kan biakmi kan Pathian le dawtu khrihfabu le pumpak cio nanmah nan um caah kan hna a ngam i Cung Cung Pa nih kan kaltak ko hmanhsehlaw hmualpho in kan um hrimhrim lai lo ti zong fiang tein ka hngalh caah ka lawm. Nan dihlak Bawipa nih thluachuah in pe cio hna seh! Aa Mi le a fale


Chin Party nih teinak a hmuh cun Party tangka lutchuak mipi zoh khawh dingin kan tuah lai – Chin World News Evening\nChin Party nih teinak a hmuh cun Party tangka lutchuak mipi zoh khawh dingin kan tuah lai\nNovember 2, 2020 Salai Van Chin News\nCNLD Chairman pakhat a simi le Falam peng Pine 2 dirhmun in a MP a cuhmi Pu No Than Kap nih Chinram ah Chin Party nih teinak a co ahcun mipi sinah an tuahmi thil pawl hna a von chim. Chin Party nih Chinram ah teinak kan hmuh ahcun Tangka chuak lut mipi zong khawh dingin kan tuah lai tiah a chim.\nPu No Than Kap,“Chin mipi sinah sawmnak tuah ka duh i cucu Chin Party a phundannak kong hi a si. Chin Party kan hrampi le kan taw cu Chin mipi a si. Chin Party i lutlai pawl cu keimah telh in ahohmanh hlawh ngei loin rian a ṭuanmi kan si. Cu ruangah Chin Party (CNLD) cu Chin mipi ahopaoh nih kan ta tiah kan ruah ding le kan itlaih ding ah ka duh.\n“Kannih Chin Party cu zei bantuk sinak kan co hmanh ah kan zoh dingmi cu mipi a si. Mipi lungtlinnak kan kawl lai i mipi ngaihchiatnak le lungtlinlonak cu a biapi bik ah kan ruah lai. Kan lu bikah kan ichiahmi cu Pathian a si. Cu ruangah zumtu Chin miphun ka si a titu dihlak nih Chin Party cu khual Party, Miphun dang party bantuk ah zoh loin ka party miphun le ram caah rianṭuantu ding a si tiah nan kan cohlanpi nak lai kan nawl duh hna.\n“Chin Party cu Kawl Party USDP le NLD pawl he aa khat lo. A khat lo kan ti tikah, kawl Party an ṭha lo tinak a si lo. Party cu an ṭha dih ko. Zei bantuk caah dah a ṭhat timi lawng chim ka timhmi a si. Kawl party cu kawl miphun caah a ṭha. Cu bantuk cun, Chin Party cu Chin mipi caah a ṭha bik. Kan rianṭuanning le kan itimhtuahning zong Chin miphun caah phungdang te a si lai.\n“Cucu hmuh khawh ding le hmuh lo dingin kan ṭhen. Hmuh theih dingah ramchung ramleng in tangka chuak le Cozah tangka hrimhrim cu a lut chuak umdang cipciar tein Chin mipi zoh khawh le hmuh khawh dngin kan taar peng lai,” tiah Pu No Than Kap nih cun a chim.\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan thawngpang ṭialmi kongah, pehtlaih a duhmi nih Salai J Vanduhthar Lahnin ah pehtlaih khawh peng kan si. Cun, Na relmi thawngpang hna hi midang nih an rel khawh ve nak hnga aṭha tiah na ruahmi a um ahcun share in rak kan bawm ve. Kan ca a kan rel piaktu nan dihlak cungah kan ilawm. Upatnak he Admin\nAung La Nsang-Ka palhnak le ka chambaunak tampi um Ka Ngaihthim hram uh\nFalam ah Innhmun thar Pakhat ah Ting 5 in Ting 20 karlak in zuar hram an thawk


Kawl ralkap chia SAC boi rual hna cu Russia ralkap hna cu tonnak an ngei tthan lai ti asi. – Hakha Cherry\nKawl mi nih theih ngai mi tycoon timi pa U Tay Za, cu tuzarh hramthok hrawngah khan pumpak private vanlawngin Singapore ram in Nayphitaw ah a zuang i ralkap boi sang pipi he meeting an ngei tiah Yangon le Naypyitaw lei thawngthanh nak in kan theih. Russian nih hin megaprojects an ngeih mi ralkap nih hman mi meithal ngan pipi kongkau hi an i ceihcum lai tiah zumh an si.\nAtutan Russia ah an tuah dingmi Ralkap puai ah hin MAH cu an sawm ve ti asi hui. Cu caah Russia nih hin biatak tein arak bawmh ko timi cu el awk aum ti lo. Zeiruangah dah mah ti abawmh chanh mahtluk in minung athat mi le lai anawng mi Ralkap tha lo hi timi cu ruah khawh ngai asi ko. Amah pumpak sipuaizi tuahnak le hlawknak ding caah asi i Russia nih hriamnam zorh nak le zuar nak ding caah ahman mi hi asi.\nKawlram SAC ralkap tha lo hna hi State dihlak i fonh in doh kho usih law cu zarh khat hnih ah a dih ding khi asi ko nain caan sau tuk caan an lak tik ahcun Singapore zong nih athlah dorh tthan cang i China le Russia lebang nih cun biatak tein Sipuaizii tuah nak tha bik ah hmunhma khuar atimh tthan cang tiah Thailand ramri ah aum mi min langh ter duh lo nih achim.Credit-CCN\nMirang nih “Spy” an timi le tulio Kawlte nih “Dalan” an timi khi akhat maw.No,Khatnaisai hlah. Spy cu Kawl nih “Tusu” an ti mi khi asi. Spy Tusu cu Oxford Dictionary nih an tial ning ahcun,Ram mi caah asilo le Abu(organization) riantuannak tbk ah thih ngamh in Miphun caah nunnak pek in thlithup riantuan in thawngpetu an si . A Miphun le Aram mi zei tik hmenh ah a rawi phir bal mi an si lai lo.World war 1 le 2 lio Spy pawl kong cu can ka neih tik ah tial kawh ka rak izuam te lai.\nKawlte nih Dalan an timi hna cu,England Oxford University akai lio mi Kawlnu nih a chim ning ahcun phuahchawp holh(slang) asi le Mirang in kan leh ahcun “ Flyer Monkey” tinak asi. Dalan cu amah caah thatnak le miaknak asi poah ahcun Miphun a leirawi lai . Thazang thawngnak lei poah ah a ttang peng lai i amah miaknak si poah ahcun thilthup in bia a phuang lai. Thiltha siseh thilchia siseh atheih zong ah amah pawkhimnak ca asi ahcun Miphun lei rawi tu khi an si zungzal lai . Amah lei kam an thazang a der ahcun a thawng deuh mi lei ah hmunhma nei lo in miaknak lei poah ah ttang in an ni thuipeng lai a ti.\nKhoika dah CNA nan um kun? kan Chinram le miphun a kilveng tu kan si nan ti kun.Mindat Khua chugah Mindat mipi an um ti